cyanic-selkie/wikianc huggingface dataset:
ജലാലുദ്ധീൻ മഹല്ലി
വിദ്യാഭ്യാസം
സമകാലത്തെ പ്രഗല്ഭരായ പണ്ഡിതരിൽ നിന്നാണദ്ദേഹം വിദ്യ നേടിയത്. ഓരോ വിജ്ഞാനശാഖയിലും അവഗാഹം നേടിയവരിൽ നിന്ന് വിഷയങ്ങൾ ശേഖരിക്കുകയും പഠിക്കുകയും ചെയ്തു. ഫിഖ്ഹും ഉസ്വൂലുൽ ഫിഖ്ഹും ശംസുൽ ബിർമാവീ എന്നറിയപ്പെടുന്ന ഇമാം ശംസുദ്ദീൻ അബൂ അബ്ദില്ലാ മുഹമ്മദ് അൽ അസ്ഖലാനിയിൽ നിന്നാണ് പഠിച്ചത്. ഈജിപ്തിലെ പ്രശസ്ത സ്ഥാപനമായ മദ്റസതുൽ ബൈബറസിയ്യയിൽ വെച്ച് ശൈഖ് ബിർമാവിയുമായുള്ള സഹവാസം ഇമാം മഹല്ലിയിൽ വലിയ സ്വാധീനം ചെലുത്തിയിട്ടുണ്ട്. ശൈഖ് ബിർമാവിക്ക് പുറമെ ഇമാം ബുർഹാനു ബൈജൂരിൽ നിന്ന് ഫിഖ്ഹും ഇമാം ജലാലുൽ ബുൽഖീനിയിൽ നിന്ന് ഫിഖ്ഹും ഹദീസും ഇമാം വലിയുദ്ദീനിൽ ഇറാഖ്യിൽ നിന്ന് ഫിഖ്ഹും ഇൽമുൽ ഹദീസും ഹാഫിള് ഇസ്സുബ്നു ജമാഅയിൽ നിന്ന് ഹദീസും ഉസ്വൂലുൽ ഫിഖ്ഹും ഇബ്നു ഹജരിൽ അസ്ഖലാനിയിൽ നിന്ന് ഇൽമുൽ ഹദീസ്, ശിഹാബുദ്ദീനിൽ അജീമിയ, ശംസുദ്ദീനിശ്ശത്നൂഫി തുടങ്ങിയവരിൽ നിന്ന് നഹ്വും ഭാഷാശാസ്ത്രവും ഇമാം നാസ്വിറുദ്ദീനിത്തൻബദാവീയിൽ നിന്ന് ഇൽമുൽ ഹിസാബും ഇൽമുൽ ഫലകും ഇമാം ബദ്റുദ്ദീനിൽ അഖ്സറാഈയിൽ നിന്ന് മൻത്വിഖും ഇൽമുൽ ജദ്ലും ഇൽമുൽ മആനിയും ഇൽമുൽ ബയാനും ഇൽമുൽ അദബും ഉസ്വൂലുൽ ഫിഖ്ഹും ഇമാം ശംസുദ്ദീനിൽ ബിസാത്വി അൽമാലികിൽ നിന്ന് തഫ്സീറും ഉസ്വൂലുദ്ദീനും ശംസുദ്ദീനിൽ ജസ്രിൽ നിന്ന് ഖുർആൻ പാരായണ ശാസ്ത്രവുമെല്ലാം ആർജിച്ചു. ഓരോ വിഷയങ്ങളിലും സമകാലത്ത് പ്രശസ്തരായ പ്രമുഖ ഗുരുനാഥന്മാരിൽ നിന്നുമാണദ്ദേഹം വിജ്ഞാനം നേടിയത്. ഹനഫി കർമശാസ്ത്ര പണ്ഡിതനായിരുന്ന ഇമാം അലാഉദ്ദീൻ മുഹമ്മദ് അൽബുഖാരി ഇമാം മഹല്ലിയുടെ ഗുരുവര്യരായിരുന്നു. ഹനഫീ ഫിഖ്ഹ് അദ്ദേഹത്തിൽ നിന്നാണ് പഠിച്ചത്. തന്റെ ശിഷ്യനായ മഹല്ലി ഇമാമിനെ വളരെ ബഹുമാനിക്കുമായിരുന്നു അദ്ദേഹം. ഒരിക്കൽ ഉസ്താദിന് ഇന്ത്യയിൽ നിന്നുമാരോ നൽകിയ പാരിതോഷികത്തിന്റെ വലിയൊരു വിഹിതം മഹല്ലിന് കൊടുത്തയക്കുകയുണ്ടായി. തന്റെ പഠിതാക്കളിൽ ഇബ്നുൽ ബാരിസിനെ പോലെയുള്ള പ്രശസ്തരുണ്ടായിരിക്കെയായിരുന്നു ഇതെന്നോർക്കണം. ശിഷ്യനെ മനസ്സിലാക്കിയായിരുന്നു ഈ ദാനം.
അദ്ധ്യാപനം
ഈജിപ്തിലെ പ്രസിദ്ധ കലാലയമായ അൽമദ്റസതുൽ ബർഖൂഖിയ്യ, അൽ മദ്റസതുൽ മുഅയ്യിദിയ്യ തുടങ്ങിയവയിൽ അധ്യാപകനായി സേവനം ചെയ്തു. ശിഹാബുദ്ദീനിൽ കൂറാനി എന്ന വിശ്വമഹാ പ്രതിഭക്കു പകരമായാണ് ഇമാം മഹല്ലിയെ ബർഖൂഖിയ്യയിൽ നിയമിച്ചത്. ഈ ബന്ധം ഇമാം മഹല്ലിയുടെ ശറഹ് ജംഉൽ ജവാമിഇന് അനുബന്ധമെഴുതാൻ വരെ കാരണമായി. മദ്റസതുൽ മുഅയ്യിദിയ്യയിൽ മുദരിസായിരുന്ന ഇബ്നുഹജറിൽ അസ്ഖലാനിയുടെ മരണശേഷമാണ് അവിടെ അദ്ധ്യാപകനായത്. സമകാലികർക്കിടയിൽ വിജ്ഞാനം കൊണ്ടും വൈജ്ഞാനിക സേവനം കൊണ്ടും പ്രസിദ്ധിയും സ്വീകാര്യതയും നേടിയ ഇമാമിനെ ജനങ്ങൾ മതവിധികൾക്കായി ആശ്രയിച്ചു. വിദ്യാർത്ഥികൾ നാടിന്റെ നാനാ ഭാഗത്തുനിന്നും അദ്ദേഹത്തിന്റെ പാഠശാലയിലേക്ക് ഒഴുകി. ഇമാം നൂറുദ്ദീനിസ്സുംഹൂദി, ബുർഹാനുദ്ദീനിൽ മഖ്ദിസി, ശിഹാബുദ്ദീനിൽ അബ്ശീഹി, കമാലുദ്ദീനിത്വറാബൽസീ, ഇബ്നു കമീലിദ്ദിംയാത്വി, ശറഫുദ്ദീനിസ്സിൻബാത്വി, നൂറുദ്ദീനിൽ അദനിൽ യമാനി, സിറാജുദ്ദീനിന്നവാവി, ബുർഹാനുദ്ദീനിൽ ബിഖാഈ, നജ്മുദ്ദീനിൽ ഖാഹിരി, ഇമാം സുയൂഥി പോലുള്ള അഗ്രേസരരായ പണ്ഡിത പ്രതിഭകൾ ഇമാം മഹല്ലിയുടെ ശിഷ്യഗണങ്ങളിൽ പെട്ടവരാണ്. രചനകൾക്കു പുറമെ ഇത്തരം ശിഷ്യസമ്പത്തും ഇമാമിന്റെ വൈജ്ഞാനികോന്നതിക്കു തെളിവായി നിലനിൽക്കുന്നു.
സാമൂഹിക സേവനം
അധ്യാപനത്തോടൊപ്പം ജനസേവനത്തിനും അദ്ദേഹമവസരം കണ്ടിരുന്നു. ഇമാം ശഅ്റാനി മഹാന്റെ സേവനപ്രവർത്തനങ്ങളെക്കുറിച്ച് ഇങ്ങനെ എഴുതുന്നു: “ജലാലുദ്ദീൻ മഹല്ലി തന്റെ പ്രദേശത്തെ വൃദ്ധന്മാർക്കും സേവനം ചെയ്തിരുന്നു. അങ്ങാടിയിൽ നിന്നും അവർക്കാവശ്യമായ വസ്തുക്കൾ വാങ്ങിക്കൊണ്ടു വരും. അധ്യാപനത്തിന് ഇടയിൽ ആരെങ്കിലും വന്ന് വല്ല സഹായവും ആവശ്യപ്പെട്ടാൽ അധ്യാപനം നിർത്തി ആ കാര്യം നിർവഹിക്കാൻ പോവും. ഒരിക്കൽ ക്ലാസ് നടത്തിക്കൊണ്ടിരിക്കെ ഒരു വൃദ്ധ വന്ന് അൽപം എണ്ണ തരാൻ പറഞ്ഞപ്പോൾ അദ്ദേഹം ഉടനെ എഴുന്നേറ്റു. അപ്പോൾ പഠിതാക്കൾ ചോദിച്ചു: ഒരു വൃദ്ധ വന്നു പറഞ്ഞതിനാണോ ഗുരുനാഥൻ അദ്ധ്യാപനം നിർത്തിവെക്കുന്നത്? അദ്ദേഹം പറഞ്ഞു: അതേ. അവരുടെ ആവശ്യമാണ് നിങ്ങളുടെ ആവശ്യത്തേക്കാൾ മുൻഗണനയർഹിക്കുന്നത്.’ നാട്ടിലെ വൃദ്ധർക്ക് സേവനം ചെയ്യാൻ പോവുമ്പോൾ നഗ്നപാദനായാണ് അദ്ദേഹം സഞ്ചരിക്കുക. ഭൂമി ശുദ്ധമാണല്ലോ എന്നദ്ദേഹം പറയുകയും ചെയ്യും. മഴയും നല്ല തണുപ്പുമുള്ള രാത്രികളിൽ അദ്ദേഹം പുറത്തിറങ്ങും. എന്നിട്ട് വീടുകൾക്കരികെ ചെന്ന് വിളിച്ചു ചോദിക്കും: ആർക്കെങ്കിലും തീ വേണോ, ഞാൻ കൊണ്ടുതരാം. വൃദ്ധർ താമസിക്കുന്ന ഓരോ വീടരികിലും ഇങ്ങനെ ചുറ്റിക്കറങ്ങും. ശിഷ്യന്മാരായ ശൈഖ് മഖ്ദിസിയും ശൈഖ് ജൗജരിയും ഒരിക്കൽ ഉസ്താദിനോട് ചോദിച്ചു: എണ്ണ വാങ്ങലിനും തീ കൊണ്ടുകൊടുക്കുന്നതിനും ഞങ്ങൾ അറിവ് പകർന്നു തരുന്നതിനേക്കാൾ നിങ്ങളെങ്ങനെയാണ് മുൻഗണന നൽകുക? ഉടൻ വന്നു ഇമാമിന്റെ മറുപടി: പതിതരെ തുണക്കുന്നതിലാണ് സംതൃപ്തി. ആവശ്യക്കാരന്റെ ആഗ്രഹം നിറവേറ്റുമ്പോൾ സന്തോഷമുണ്ടാവും. ആ സന്തോഷം നമ്മിലേക്കു കൂടി പ്രസരിക്കും. അത് നിങ്ങൾക്ക് രണ്ടുപേർക്കും ഞാൻ പഠിപ്പിക്കുമ്പോൾ ഉണ്ടാകുന്ന സന്തോഷത്തേക്കാൾ വലുതാണ്. ഒരു വൃദ്ധക്ക് റൊട്ടിക്ക് മാവ് പാകപ്പെടുത്തിക്കൊടുക്കുന്ന മഹല്ലിനെ കണ്ടപ്പോൾ ശിഷ്യൻ അതേക്കുറിച്ച് ചോദിച്ചു. അപ്പോൾ ഇമാമിന്റെ മറുപടി: നാം നമ്മുടെ ആയുസ്സ് മുഴുവനും ഇൽമിൽ വ്യാപരിച്ചുതീർത്തു. എന്നാൽ അതിൽ അപകട സാധ്യതയേറെയാണ്. അറിവ് കൊണ്ടുള്ള അപകടങ്ങളിൽ നിന്ന് രക്ഷപ്പെടുന്നവർ വളരെ വിരളം. മരണാനന്തരം സ്വപ്നത്തിൽ കണ്ട പണ്ഡിതരിൽ തന്റെ ഇൽമ് കാരണമായി പാപമോചനം ലഭിച്ചു എന്നു പറഞ്ഞവർ വളരെ കുറച്ചേയുള്ളൂ. കാരണം ഇൽമിൽ ലോകമാന്യം, പ്രശസ്തിമോഹം തുടങ്ങിയ ദുർഗുണങ്ങൾ വരാമല്ലോ. പക്ഷേ, ഇത്തരം ജനസേവന പ്രവർത്തനങ്ങളിൽ അതത്രതന്നെ വരില്ല. ഒരുപക്ഷേ, ഇതുകാരണമാവും അല്ലാഹു നമുക്ക് പാപ്പം പൊറുത്തു തരിക. ഉപജീവനത്തിനായി കച്ചവടം നടത്തുകയും ലളിത ജീവിതം നയിക്കുകയും ചെയ്തു അദ്ദേഹം. മുഹമ്മദ് നബി(സ്വ)യുടെ നിർദ്ദേശം പോലെ വ്യാപാരത്തെ ക്രമീകരിച്ചു. അധ്യാപനത്തിനിടയിലും പ്രഭാതങ്ങളിൽ വ്യാപാരത്തിന് സമയം നിശ്ചയിച്ചത് നബി(സ്വ)യുടെ, "ഭക്ഷണം തേടുന്നതിൽ നിങ്ങൾ പ്രഭാത്തിലേ ഏർപ്പെടുക, കാരണം പ്രഭാതങ്ങളിൽ ചെയ്യുന്ന കൃത്യങ്ങളിൽ ബറകത്തും വിജയവുമുണ്ട്" എന്ന ഹദീസിന്റെയടിസ്ഥാനത്തിലായിരുന്നുവെന്ന് ഇമാം തന്നെ വിശദീകരിച്ചിട്ടുണ്ട്. ഇമാം ശഅ്റാനി എഴുതുന്നു: ഇമാം തൻരെ കച്ചവടപീടിക വെളുപ്പാൻ കാലത്തേ തുറക്കും. എന്നിട്ട് തുണി വിൽപന നടത്തും. ഇത്ര നേരത്തെ കട തുറക്കുന്നതിനെക്കുറിച്ച് അന്വേഷിക്കുന്നവരോടദ്ദേഹം പറയും: "ഞാൻ പ്രഭാതത്തിലേ വിൽപന നടത്തുന്നത് നബി(സ്വ)യുടെ പ്രാർത്ഥനയുടെ ഫലം എനിക്കും ലഭിക്കണമെന്ന നിലയിലാണ്. ഭക്ഷണാന്വേഷണം രാവിലെയാക്കുന്നവർക്ക് വേണ്ടി പ്രവാചകർ(സ്വ) ദുആ ചെയ്തിട്ടുണ്ട്. അവിടുത്തെ ദുആ സ്വീകരിക്കപ്പെടാതിരിക്കില്ല". അങ്ങനെ ഉച്ചവരെ വിൽപന നടത്തും. പിന്നെ കട അടച്ച് മദ്റസതുൽ മുഅയ്യിദിയ്യയിലും മറ്റും ദർസ് നടത്താൻ പോവും.
രചനാ ജീവിതം
ഇമാമിന്റെ രചനകളിൽ വളരെ പ്രചാരം നേടിയവയാണ് തഫ്സീർ ജലാലൈനി, ശറഹുൽ മിൻഹാജ്, ശറഹു ജംഉൽ ജവാമിഅ്, ശറഹുൽ വറഖാത്ത്,എന്നിവ.
തഫ്സീർ ജലാലൈനി
സൂറതുൽ കഹ്ഫ് മുതൽ അന്നാസ് വരെയും തുടർന്ന് ഫാതിഹ സൂറത്തും അൽബഖറയിൽ നിന്ന് അൽപവുമാണ് തഫ്സീറുൽ ജലാലൈനിയിൽ ഇമാം മഹല്ലി യുടേത്. അവസാന ഭാഗത്തിനു ശേഷം ആദ്യഭാഗം തുടങ്ങിയെങ്കിലും പൂർത്തിയാക്കാനായില്ല. ഇമാം സുയൂഥിയാണ് ബാക്കി ഭാഗം പൂർത്തീകരിച്ചത്. ജലാലുദ്ദീനിൽ മഹല്ലിയും ജലാലുദ്ദീനിസ്സുയൂഥിയും ചേർന്ന് പൂർത്തീകരിച്ചതിനാലാണ് ഇരു ജലാലുകളുടെ ഖുർആൻ വ്യാഖ്യാനം എന്നർത്ഥം വരുന്ന തഫ്സീർ ജലാലൈനി എന്ന് പ്രചാരം നേടിയത്. തഫ്സീർ അൽ ജലാലൈനിക് ഒരുപാട് വിശദീകരണങ്ങൾ വിരചിതമായിട്ടുണ്ട്. അതിൽ ഏറ്റവും നല്ലതെന്ന് ഖ്യാതി നേടിയിട്ടുള്ള ഒന്ന് ശൈഖ് സുലൈമാനുൽ ജമൽയുടെ വിശദീകരണം ആണ്. അൽഫുതൂഹാതുൽ ഇലാഹിയ്യ എന്നാണതിന്റെ പേര്. മറ്റൊന്ന് സുലൈമാനുൽ ജമൽയുടെ ശിഷ്യനായ അശ്ശൈഖ് അഹ്മദുസ്വാവീയുടെ ഹാശിയതുസ്വാവീ അലൽ ജലാലൈനി. ഈ രണ്ടു വിശദീകരണങ്ങളാണ് വ്യാപകമായി ഉപയോഗിക്കപ്പെടുന്നത്. ഉത്തരേന്ത്യയിൽ നിന്നും പ്രസിദ്ധീകരിക്കപ്പെടുന്ന ജലാലൈനിയുടെ പാർശ്വങ്ങളിൽ കാണുന്ന ഹാശിയതുൽ കമാലൈനി അലൽ ജലാലൈനി എന്നത് ശൈഖ് സലാമുല്ലാഹിദ്ദഹ്ലവിയുടേതാണ്. ഖബസുന്നയ്യിറതൈനി അലാ തഫ്സീറിൽ ജലാലൈനി, മജ്മഉൽ ബഹ്റൈനി മ മത്വലഉൽ ബദ്റൈനി അലൽ ജലാലൈനി, ഹാശിയതുൽ ജമാലൈനി അലൽ ജലാലൈനി തുടങ്ങി 16 വിശദീകരണ ഗ്രന്ഥങ്ങൾ വേറെയും വിരചിതമായിട്ടുണ്ട്. കേരളീയ ഇസ്ലാംമത പണ്ഡിതനും ഗ്രന്ഥകാരനുമായ കോടമ്പുഴ ബാവ മുസ്‌ലിയാർ തയ്സീറുൽ ജലാലൈനി എന്ന പേരിൽ വളരെ ഒരു വിശദീകരണ ഗ്രന്ഥം തഫ്സീറുൽ ജലാലൈനിക്ക് ചെയ്തുകൊണ്ടിരിക്കുന്നു.
ശറഹു ജംഉൽ ജവാമിഅ്
ഇമാം താജുദ്ദീനിസ്സുബ്കി ഉസ്വൂലിൽ ഫിഖ്ഹിൽ രചിച്ച ഗ്രന്ഥമാണ് ജംഉൽ ജവാമിഅ്. അതിന് കൂടുതൽ അവലംബിക്കപ്പെടുന്ന വ്യാഖ്യാനം ഇമാം മഹല്ലിയുടേതാണ്. അൽബദ്റുത്വാലിഅ് എന്നും അൽ ബുറൂഖുല്ലവാമിഅ് എന്നും അറിയപ്പെടുന്നു. ജംഉൽ ജവാമിഅ് എന്ന് പൊതുവെ അറിയപ്പെടുന്നത് മഹല്ലിയുടെ വിശദീകരണം അടക്കമുള്ളതിനാണ്. ശാഫിഈ സരണിയുടെ അടിസ്ഥാന വിജ്ഞാന ശാഖയിൽ പ്രധാനമായും വ്യാപകമായും ഉപയോഗിക്കപ്പെടുന്നത് ഇതാണ്. ജംഉൽ ജവാമിഅ് ഓതിക്കേൾക്കുന്നതിനായി വിവിധ നാടുകളിൽ നിന്നും വിജ്ഞാന ദാഹികൾ ഇമാം മഹല്ലിയുടെ ദർസിലേക്കെത്തിയിരുന്നുവെന്ന് അദ്ദേഹത്തിൻറെ ശിഷ്യരിൽ അതിനായി മാത്രം വന്നവർ ഏറെയുണ്ട്. ലോകത്തിന്റെ വിവിധ ഭാഗങ്ങളിൽ സർവകലാശാലകളിൽ ഇത് പ്രധാന റഫറൻസായി ഉപയോഗിക്കുന്നു. പ്രിൻറിംഗ് സൗകര്യമില്ലാതിരുന്ന കാലത്ത് ഇത് പകർത്തിയെഴുതിയിരുന്നു പണ്ഡിതർ. മഹല്ലിയുടെ വിശദീകരണത്തിന് ധാരാളം പണ്ഡിതർ വീണ്ടും വിശദീകരണം എഴുതിയിട്ടുണ്ട്. ശൈഖുൽ ഇസ്‌ലാം കമാലുദ്ദീൻ (അദ്ദുററുല്ലവാമിഅ്) ശൈഖുൽ ഇസ്‌ലാം സകരിയ്യൽ അൻസാരി, അല്ലാമാ നാസ്വിറുദ്ദീനില്ലഖാനീ, അശ്ശൈഖുസ്സിൻബാത്വീ, ശൈഖ് അലിയ്യുന്നജ്ജാരീ, അമീറ എന്നറയിപ്പെടുന്ന ശൈഖ് ശിഹാബുദ്ദീനിൽ ബറല്ലസി, ശൈഖ് അബ്ദുറഹ്മാനിൽ ബന്നാനീ, ശൈഖ് അബുസ്സആദാത് ഹസനുൽ അത്വാർ തുടങ്ങിയവരുടെ വിശദീകരണങ്ങളിൽ പലതും പ്രസിദ്ധീകരിച്ചിട്ടുണ്ട്. ഹാശിയതുൽ ബന്നാനിയും ഹാശിയതുൽ അത്വാറും പ്രചാരം നേടിയവയാണ്.
ശറഹുൽ വറഖാത്ത്
ഇമാമുൽ ഹറമൈനിയുടെ ഉസ്വൂലുൽ ഫിഖ്ഹ് ഗ്രന്ഥമായ കിതാബുൽ വറഖാതിന് മഹല്ലി ഇമാം എഴുതിയ ശറഹുൽ വറഖാത്ത്, പ്രാഥമിക പഠനത്തിന് വ്യാപകമായി ഉപയോഗിക്കപ്പെടുന്നു. ശൈഖ് അഹ്മദുദ്ദിംയാത്വിയുടെ വിശദീകരണം അച്ചടിയിലുള്ള ഗ്രന്ഥമാണ്. ശൈഖ് മുഹമ്മദു സിൻബാത്വി, ശൈഖ് മുഹമ്മദുൽ അദവി, ശൈഖ് ശിഹാബുദ്ദീനിൽ ഖൽയൂബി തുടങ്ങിയവരും വിശദീകരണങ്ങൾ തയ്യാറാക്കിയിട്ടുണ്ട്.
കൻസുർറാഗിബീൻ
ഇമാം നവവിയുടെ മിൻഹാജിന് ഇമാം മഹല്ലി തയ്യാറാക്കിയ വിശദീകരണ ഗ്രന്ഥമാണ് കിതാബുൽ മഹല്ലി എന്നു വിളിക്കപ്പെടുന്ന കൻസുർറാഗിബീൻ. അമീറയും ഖൽയൂബിയും അതും വിശദീകരിച്ച് ഗ്രന്ഥങ്ങൾ എഴുതിയിട്ടുണ്ട്. ഈ രണ്ട് വിശദീകരണ ഗ്രന്ഥങ്ങൾ ശറഹുൽ മഹല്ലിയോട് ചേർത്തി പ്രിൻറ് ചെയ്താണ് കേരളത്തിൽ പ്രചാരത്തിലുള്ളത്. മിൻഹാജിന്റെ വിശദീകരണ ഗ്രന്ഥങ്ങളിൽ മഹല്ലിക്കുള്ള സ്ഥാനത്തെക്കുറിച്ച് ഇമാം റംലി എഴുതുന്നു: പദ്യഗദ്യങ്ങളിൽ വിരചിതമായ എല്ലാ വിജ്ഞാനത്തിലും നിസ്തുലനും നിരുപമനും സംശോധകനുമായ മഹാ പണ്ഡിതൻ, ഇസ്‌ലാമിലെ ഗുരുനാഥന്മാരുടെ ഗുരുനാഥൻ, മഹാശയന്മാരായ പണ്ഡിത നേതാക്കളുടെ നെടുനായകനായ ജലാലുദ്ദീൻ മഹല്ലി നവവി ഇമാമിന്റെ മിൻഹാജിനു വിശദീകരണ ഗ്രന്ഥം എഴുതി. ആ ഗ്രന്ഥം കൊണ്ട് അതിനെ മൂടിക്കിടന്നിരുന്ന മറ പൊളിച്ചു ഇമാം വെളിച്ചം കടത്തിവിട്ടു. അതിലേക്കുള്ള അടക്കപ്പെട്ട കവാടങ്ങൾ തുറന്ന് പഠിതാക്കൾക്ക് ഉള്ളറകളിൽ പ്രവേശനം എളുപ്പമാക്കി. കാതുകൾക്കും കണ്ണുകൾക്കും നിറവ് നൽകുന്നതും വിധി പറഞ്ഞവരുടെ വാചകങ്ങളെ സംശോധിക്കുന്നതുമായ വിവരങ്ങളതിൽ ഉൾക്കൊള്ളിച്ചു. ആദ്യം വരുന്നവർ പിന്നീട് വരുന്നവർക്ക് എത്രയാണ് ബാക്കി വെച്ചത്. പക്ഷേ, അതൊക്കെ വിവരിക്കാൻ വിധി അദ്ദേഹത്തെ അനുവദിച്ചില്ല. അനിവാര്യമായ മരണം വന്നെത്തിയേക്കുമോ എന്ന ഭയം ദീർഘമായ വിശദീകരിക്കുന്നതിൽ നിന്നദ്ദേഹത്തെ തടഞ്ഞു. അതിനാൽ തന്നെ വേഗത്തിൽ മനസ്സിലാക്കാൻ പ്രയാസകമായ ഒരവസ്ഥ അതിനുണ്ട്. അത്രയും സംക്ഷിപ്തമാണത് മരണത്തിന് മുമ്പ് തീർക്കണമെന്ന വിചാരത്താൽ വളരെ സംക്ഷിപ്തമാക്കിയാണ് മഹല്ലി ഇമാം മിൻഹാജിന്റെ വിശദീകരണ ഗ്രന്ഥം പൂർത്തിയാക്കിയിരിക്കുന്നതെന്നാണ് ഇമാം റംലി പറയുന്നത്. 860ൽ ശറഹിന്റെ രചന പൂർത്തിയായി നാലു വർഷത്തിനുള്ളിൽ ഇമാം മരണപ്പെട്ടു. അതിനിടക്കാണ് തഫ്സീറുൽ ജലാലൈനി രചിക്കുന്നത്. അത് തീരുന്നതിന് മുമ്പ് മരണം സംഭവിച്ചു. പ്രസിദ്ധീകരിക്കപ്പെട്ടതും അല്ലാത്തതും പൂർണമായതും അല്ലാത്തതുമായ ഗ്രന്ഥങ്ങൾ ഇനിയുമുണ്ട്. ഇമാം ബൂസ്വീരിയുടെ ബുർദയുടെ സംക്ഷിപ്ത വ്യാഖ്യാനം, ത്വിബ്ബുന്നബവി, കിതാബുൻ ഫിൽ മനാസിക്, കിതാബുൻ ഫിൽ ജിഹാദ്, അൽ ഖൗലുൽ മുഫീദ്, അൽ അൻവാറുൽ മുളിയ്യ തുടങ്ങിയവ പൂർണമായതാണ്. ഒരായുഷ്കാലത്തെ നിത്യസ്മരണീയമാക്കാനും യുഗാന്തരങ്ങളിൽ ഗുണങ്ങളും നന്മകളും പ്രദാനിക്കാനും ആ മഹാനുഭാവന് സാധിച്ചുവെന്നത് തന്നെ അദ്ദേഹത്തിന്റെ അമാനുഷിക കഴിവായി വിലയിരുത്തപ്പെടുന്നു.
മരണം
73ാം വയസ്സിൽ ഹിജ്റ 864ൽ മുഹർറം ഒന്നിന് ഉദര രോഗത്തെത്തുടർന്നാണ് അദ്ദേഹത്തിൻറെ മരണം സംഭവിക്കുന്നത്. പൂർവികരെയെല്ലാം മറവ് ചെയ്ത കുടുംബ ശ്മശാനത്തിലാണ് ഖബർ. അന്ത്യകർമങ്ങളിൽ വൻജനാവലിതന്നെ സംബന്ധിച്ചു.
കൂടുതൽ വായനയ്ക്ക്
വർഗ്ഗം:ഇസ്ലാമികം വർഗ്ഗം:ഇസ്ലാമികപണ്ഡിതർ
സ്മിത തൽവാൽക്കർ
പ്രമുഖ മറാഠി നടിയും നിർമാതാവും സംവിധായികയുമായിരുന്നു സ്മിത തൽവാൽക്കർ(5 സെപ്റ്റംബർ 1954 – 6 ഓഗസ്റ്റ് 2014). സിനിമാ നിർമാതാവെന്ന നിലയിൽ കലാത്ത് നകാലത്ത്, തു തിത്തെ മെ എന്നീ ചിത്രങ്ങൾക്ക് രണ്ടുതവണ ദേശീയപുരസ്‌കാരം നേടിയിട്ടുണ്ട്.
ജീവിതരേഖ
പതിനേഴ് വർഷത്തോളം ദൂരദർശൻ ചാനലിൽ വാർത്താ അവതാരകയായായിരുന്നു.. 'അസ്മിത ചിത്ര' എന്ന നിർമ്മാണക്കമ്പനിയുടെ ബാനറിലാണ് ചലച്ചിത്രങ്ങളും ടി.വി. സീരിയലുകളും നിർമിച്ചത്. മറാഠി നാട്യപരിഷത്തിന്റെ ചെയർപേഴ്‌സണായിരുന്നു. ചൗകത്ത് രാജ, ചെക്ക് മെയ്റ്റ്, ടോപ്പീ ഖാലാരേ, അദ്ഗുല മദ്ഗുല തുടങ്ങി പത്തിലധികം സിനിമകളിൽ അഭിനയിച്ചിട്ടുണ്ട്. ടി.വി.സീരിയലിലും അഭിനയിച്ചു. നവത് മാഝി ലഡ്കി എന്ന ചലച്ചിത്രത്തിന് മികച്ച സംവിധായികയ്ക്കുള്ള മഹാരാഷ്ട്ര സംസ്ഥാന അവാർഡ് ലഭിച്ചിട്ടുണ്ട്.
പുറം കണ്ണികൾ
വർഗ്ഗം:1954-ൽ ജനിച്ചവർ വർഗ്ഗം:സെപ്റ്റംബർ 5-ന് ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ഓഗസ്റ്റ് 6-ന് മരിച്ചവർ വർഗ്ഗം:മറാഠി ചലച്ചിത്രനടിമാർ വർഗ്ഗം:മികച്ച നിർമ്മാതാവിനുള്ള ദേശീയ ചലച്ചിത്രപുരസ്കാരം ലഭിച്ചവർ
അതീതസംഖ്യ
സമ്മിശ്ര സംഖ്യയോ (Complex Number) വാസ്തവിക സംഖ്യയോ (Real Number) ആയതും എന്നാൽ ബീജഗണിതസംഖ്യ അല്ലാത്തതുമായ സംഖ്യയാണ് അതീത സംഖ്യ (Transcendental number). അതായത് ഒരു അപൂജ്യബഹുപദ സമവാക്യത്തിന്റെ (Non zero polynomial equation) മൂലം (Root) അല്ലാത്ത സംഖ്യ. π, e എന്നിവയാണ് ഏറ്റവും അറിയപ്പെടുന്ന അതീതസംഖ്യകൾ.
വർഗ്ഗം:മിശ്രസംഖ്യകൾ
ഷിയോരാജ്വതി നെഹ്രു
ലക്നൗവിലെ ആദ്യത്തെ വനിതാ എംപിയാണ് ഷിയോരാജ്വതി നെഹ്രു. ജവഹർലാൽ നെഹ്രുവിന്റെ ബന്ധു കൂടിയായ അവർ സ്വാതന്ത്ര്യസമര സേനാനിയും ആയിരുന്നു.
അവലംബം
വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ വർഗ്ഗം:1897-ൽ ജനിച്ചവർ വർഗ്ഗം:നെഹ്രു–ഗാന്ധി കുടുംബം വർഗ്ഗം:1955-ൽ മരിച്ചവർ വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
യെല്ലോനൈവ്സ്
യെല്ലോനൈവ്സ്, യെല്ലോ നൈവ്സ്, കോപ്പർ ഇന്ത്യക്കാർ, റെഡ് നൈവ്‌സ് അല്ലെങ്കിൽ ടറ്റ്‌സാവോട്ടിൻ (Dogrib: T'satsąot'ınę) കാനഡയിലെ വടക്കുപടിഞ്ഞാറൻ പ്രദേശങ്ങളിൽ വസിക്കുന്ന ഫസ്റ്റ് നേഷൻസ് ഡെനിലെ അഞ്ച് പ്രധാന വിഭാഗങ്ങളിൽ ഒന്നായ തദ്ദേശീയരായ ജനങ്ങളാണ്. യെല്ലോനൈഫ് എന്ന പിൽക്കാല സമൂഹത്തിന്റെ ഉറവിടം കൂടിയായ ഈ പേര്, ചെമ്പ് നിക്ഷേപങ്ങളിൽ നിന്ന് നിർമ്മിക്കപ്പെട്ട ഉപകരണങ്ങളുടെ നിറത്തിൽ നിന്നാണ് ഉരുത്തിരിഞ്ഞത്.
ബഗ്രതി കത്തീഡ്രൽ
ദ കത്തീഡ്രൽ ഓഫ് ദ ഡോർമിനേഷൻ അല്ലെങ്കിൽ കുടൈസി കത്തീഡ്രൽ എന്നിങ്ങനെയെല്ലാം വിളിക്കുന്ന കത്തീഡ്രല്ലാണ് ബഗ്രതി കത്തീഡ്രൽ (Georgian: ბაგრატი; ბაგრატის ტაძარი, or Bagratis tadzari). 11-ാം നൂറ്റാണ്ടിൽ ജോർജ്ജിയയിലെ ഇമെരെതി പ്രവിശ്യയിലെ കുടൈസി നഗരത്തിൽ പണികഴിപ്പിച്ച കത്തീഡ്രല്ലാണ് ബഗ്രതി കത്തീഡ്രൽ. മദ്ധ്യകാല ജോർജ്ജിയൻ വാസ്തുശില്പകലക്ക് ഉത്തമോദാഹരണമാണ് ഈ കത്തീഡ്രൽ. വിവിധ നൂറ്റാണ്ടുകളിൽ മുഴുവനും സാരമായ കേടുപാടുകൾ ഈ സംഭവിച്ചിട്ടുണ്ട്. എന്നാലും ഈ കത്തീഡ്രൽ തുടർച്ചയായി പുനർനിർമ്മിക്കപ്പെട്ടിട്ടുണ്ട്. 1950 മുതൽ തുടർച്ചയായ നിർമ്മാണം നടത്തിയാണ് ഈ കത്തീഡ്രൽ ഇന്നുകാണുന്ന നിലയിലെത്തിയത്. 2012 ലാണ് വലിയതോതിലുള്ള പുനർനിർമ്മാണം നടത്തിയത്. ഉകിമെറിയോണി കുന്നിന്റെ മുകളിൽ സ്ഥിതിചെയ്യുന്ന ഈ കത്തീഡ്രൽ ഇന്ന് കുടൈസി നഗരത്തിന്റെ പ്രമുഖ ലാൻഡ് മാർക്കാണ്.
യൂണിവേഴ്സിറ്റി ഓഫ് പുഗെറ്റ് സൗണ്ട്
വാഷിങ്ടണിൽ സ്ഥിതിചെയ്യുന്ന ഒരു സ്വകാര്യ സർവ്വകലാശാലയാണ് യൂണിവേഴ്സിറ്റി ഓഫ് പുഗെറ്റ് സൗണ്ട് (University of Puget Sound). കല, ശാസ്ത്രം, സുന്ദരകലകൾ, അധ്യാപനം തുടങ്ങി അമ്പതിലധികം വിഷയങ്ങളിൽ ഇവിടെ അക്കാദമിക ഡിഗ്രികൾ നൽകുന്നു. വിവിധ രാജ്യങ്ങളിൽ നിന്നുള്ള 2,600-ഓളം വിദ്യാർത്ഥികൾ ഇവിടെ അദ്ധ്യയനം നടത്തുന്നു.
പുറം കണ്ണികൾ
വർഗ്ഗം:വാഷിങ്ടൺ സംസ്ഥാനത്തെ സർവകലാശാലകൾ വർഗ്ഗം:ലിബെറൽ ആട്സ് കോളേജുകൾ
യൂറോപ്പിലെ ഹിമാനികളുടെ പട്ടിക
ഇത് യൂറോപ്പിലെ ഹിമാനികളുടെ പട്ടികയാണ്.
സ്പെയിൻ
സിയറ നെവാദയിലേയും പിക്കോസ് ഡി യൂറോപ്പയിലെയും ഗ്ളേസിയേഴ്സ് പത്തൊൻപതാം നൂറ്റാണ്ടിന്റെ അവസാനത്തോടെ ഉരുകിയിരുന്നു. 2006 -ൽ പത്ത് ചെറിയ ഹിമാനികളും ആറ് ഗ്ലേഷ്യർസ്- ഗ്ലേഷ്യറെറ്റ്സ്]] സ്പാനിഷ് പൈറിനികളിലാണ് ഏറ്റവും വലുത് ഇവയാണ്:
ഇറ്റലി
ഇറ്റാലിയൻ ഗ്ലേഷിയോളജിക്കൽ കമ്മിറ്റി ഇറ്റലിയിൽ 700 ലേറെ ഹിമാനികളാണ് റിപ്പോർട്ട് ചെയ്തത്. biggest in Italy
സ്വീഡനിൽ
സ്വീഡനിൽ ആകെ 300 ഹിമാനികൾ ഉണ്ട്.ഏറ്റവും വലുത് സുലിറ്റൽമയിലെ സ്റ്റുയോർരാജേഖ്ന വിസ്തീർണ്ണം 13 km2.
രാഷ്ട്ര സന്ത് തുക്ദോജി റീജിയണൽ കാൻസർ ഹോസ്പിറ്റൽ & റിസർച്ച് സെന്റർ
മഹാരാഷ്ട്രയിലെ നാഗ്പൂരിലുള്ള ഒരു സർക്കാർ ഉടമസ്ഥതയിലുള്ള കാൻസർ കെയർ ആശുപത്രിയും ഗവേഷണ കേന്ദ്രവുമാണ് രാഷ്ട്ര സന്ത് തുക്ഡോജി റീജിയണൽ കാൻസർ ഹോസ്പിറ്റൽ & റിസർച്ച് സെന്റർ (RSTRCH). രാഷ്ട്ര സന്ത് തുക്ദോജി കാൻസർ ഹോസ്പിറ്റൽ എന്ന പേരിൽ 1974 മാർച്ച് 10 നാണ് ഇത് സ്ഥാപിതമായത്. 1999-ൽ ഇത് ഒരു റീജിയണൽ ക്യാൻസർ സെന്ററായി ഉയർത്തി.
ഈ ഇൻസ്റ്റിറ്റ്യൂട്ടിനെ 1999-ൽ ഇന്ത്യൻ ഗവൺമെന്റിന്റെ ആരോഗ്യ-കുടുംബക്ഷേമ മന്ത്രാലയം പൊതുജനങ്ങൾക്ക് നൽകുന്ന സേവനങ്ങൾക്കായി റീജിയണൽ ക്യാൻസർ സെന്ററായി അംഗീകരിച്ചു. ഓങ്കോസർജറി, മെഡിക്കൽ ഓങ്കോളജി, റേഡിയേഷൻ ഓങ്കോളജി, ഹെഡ് & നെക്ക് ക്യാൻസർ യൂണിറ്റ്, ഓങ്കോ-പത്തോളജി, അനസ്‌തേഷ്യോളജി & പെയിൻ മാനേജ്‌മെന്റ് യൂണിറ്റ്, റേഡിയോ ഡയഗ്‌നോസിസ്, ഗൈനക് ഓങ്കോളജി, ഡെന്റിസ്ട്രി & പാലിയേറ്റീവ് കെയർ തുടങ്ങിയ എല്ലാ അടിസ്ഥാന സൗകര്യങ്ങളും സെന്ററിലുണ്ട്.
പ്രതിവർഷം ഏകദേശം 50,000 രോഗികൾ ആശുപത്രിയിൽ എത്തുന്നു, പ്രതിവർഷം 6000 പുതിയ കേസുകൾ രജിസ്റ്റർ ചെയ്യപ്പെടുന്നു. MJPJAY (മഹാത്മാ ജ്യോതിബ ഫൂലെ ജന ആരോഗ്യ യോജന), ആയുഷ്മാൻ ഭാരത് തുടങ്ങിയ വിവിധ കേന്ദ്ര-സംസ്ഥാന ഗവൺമെന്റ് പദ്ധതികൾ ചികിത്സയ്ക്കായി ഉപയോഗിക്കുന്നു.
അവലംബം
വർഗ്ഗം:ഇന്ത്യയിലെ റീജിയണൽ ക്യാൻസർ സെന്ററുകൾ
നരേഷ് ട്രെഹാൻ
ഒരു ഇന്ത്യൻ കാർഡിയോവാസ്കുലർ, കാർഡിയോത്തോറാസിക് സർജനാണ് നരേഷ് ട്രെഹാൻ (ജനനം: ഓഗസ്റ്റ് 12, 1946). ഇന്ത്യയിലെ ലഖ്‌നൗവിലെ കിംഗ് ജോർജ് മെഡിക്കൽ കോളേജിൽ നിന്ന് ബിരുദം നേടിയ ശേഷം 1971 മുതൽ 1988 വരെ ന്യൂയോർക്ക് യൂണിവേഴ്‌സിറ്റി മെഡിക്കൽ സെന്റർ മാൻഹട്ടൻ യുഎസ്എയിൽ പ്രാക്ടീസ് ചെയ്തു. ഇന്ത്യയിൽ തിരിച്ചെത്തിയ അദ്ദേഹം എസ്കോർട്ട്സ് ഹാർട്ട് ഇൻസ്റ്റിറ്റ്യൂട്ടും ഗവേഷണ കേന്ദ്രവും ആരംഭിച്ചു. മെഡന്റ ടിഎം-ദി മെഡിസിറ്റി ചെയർമാനും മാനേജിംഗ് ഡയറക്ടറും ചീഫ് കാർഡിയാക് സർജനുമായി അദ്ദേഹം സേവനമനുഷ്ഠിക്കുന്നു. 1991 മുതൽ ഇന്ത്യൻ രാഷ്ട്രപതിക്ക് പേഴ്‌സണൽ സർജനായി സേവനമനുഷ്ഠിച്ച ഇദ്ദേഹത്തിന് പത്മശ്രീ, പത്മ ഭൂഷൺ, ലാൽ ബഹാദൂർ ശാസ്ത്രി ദേശീയ അവാർഡ്, ഡോ. ബിസി റോയ് അവാർഡ് എന്നിവ ഉൾപ്പെടെ നിരവധി അവാർഡുകൾ ലഭിച്ചിട്ടുണ്ട്.
വിദ്യാഭ്യാസവും കരിയറും
1963 ൽ ഡോ. ട്രെഹാന് ലഖ്‌നൗവിലെ കിംഗ് ജോർജ്ജ് മെഡിക്കൽ കോളേജിൽ പ്രവേശനം ലഭിച്ചു. 1969 നവംബറിൽ അദ്ദേഹം യുഎസ്എയിലേക്ക് മാറി ഫിലാഡൽഫിയയിലെ തോമസ് ജെഫേഴ്സൺ യൂണിവേഴ്സിറ്റി ഹോസ്പിറ്റലിൽ ഒന്നാം വർഷ വിദ്യാർത്ഥിയായി.
1988 ൽ ദില്ലിയിലെ ഓഖ്‌ല റോഡിൽ ആരംഭിച്ച എസ്‌കോർട്ട്സ് ഹാർട്ട് ഇൻസ്റ്റിറ്റ്യൂട്ട് ആൻഡ് റിസർച്ച് സെന്ററിന്റെ (ഇഎച്ച്‌ആർ‌സി) സ്ഥാപകനും ഡയറക്ടറും ചീഫ് കാർഡിയോവാസ്കുലർ സർജനുമായിരുന്നു നിലവിൽ, ട്രെഹാൻ 2009 ൽ സ്ഥാപിതമായ ഹരിയാനയിലെ ഗുഡ്ഗാവിലെ ഏറ്റവും വലിയ മൾട്ടി-സ്പെഷ്യാലിറ്റി ആശുപത്രികളിലൊന്നായ മെഡന്റ ഇന്റർനാഷണൽ സൊസൈറ്റി ഫോർ മിനിമലി ഇൻ‌വേസിവ് കാർഡിയാക് സർജറിയുടെ പ്രസിഡന്റാണ്.
ഗ്ലോബൽ ഹെൽത്ത് പ്രൈവറ്റ് ലിമിറ്റഡിന്റെ ചെയർമാൻ എന്ന നിലയിൽ, നിലവിൽ മെഡിസിറ്റി എന്ന് വിളിക്കപ്പെടുന്ന ഗുഡ്ഗാവിൽ ഒരു സംയോജിത ആരോഗ്യ പരിപാലന കേന്ദ്രത്തിന്റെ നിർമ്മാണത്തിന് ട്രെഹാൻ മേൽനോട്ടം വഹിക്കുന്നു. മെഡിസിറ്റി 43 ഏക്കർ സ്ഥലം വിസ്‌തീർണ്ണമാക്കും. സീമെൻസിന്റെയും മറ്റ് സാമ്പത്തിക പങ്കാളികളുടെയും സഹകരണത്തോടെയുള്ള ഈ മെഡിസിറ്റി ആധുനിക വൈദ്യശാസ്ത്രത്തോടൊപ്പം പരമ്പരാഗത വൈദ്യശാസ്ത്രവും ഹോളിസ്റ്റിക് തെറാപികളും സമന്വയിപ്പിക്കാൻ ലക്ഷ്യമിടുന്നു.
ജീവചരിത്രം
അദ്ദേഹത്തിന്റെ അമ്മ ഒരു ഗൈനക്കോളജിസ്റ്റും അച്ഛൻ ഒരു Ent സ്പെഷ്യലിസ്റ്റും ആയിരുന്നു. രണ്ടുപേരും, ഇന്ത്യാ വിഭജനം വരെ ബട്ടാലയിലാണ് ജോലിചെയ്തിരുന്നത്. അദ്ദേഹം ഒരുഇടംകൈയ്യൻ ആയിരുന്നെങ്കിലും അന്ധവിശ്വാസംകാരണം തന്റെ ഹിന്ദി അദ്ധ്യാപകൻ അദ്ദേഹത്തിന്റെ കൈ ഒടിക്കുകയും വലതു കൈകൊണ്ട് എഴുതാൻ ട്രെഹാനെ നിർബന്ധിക്കുകയും ചെയ്തു. അദ്ദേഹത്തിന്റെ ഭാര്യ മധു ട്രെഹാൻ പത്രപ്രവർത്തകയും എഴുത്തുകാരിയുമാണ്. 1969 സെപ്റ്റംബറിൽ ഇരുവരും വിവാഹിതരായി, നവംബറിൽ യുഎസ്എയിലേക്ക് മാറി. അവർക്ക് രണ്ട് പെൺമക്കളുണ്ട്.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1946-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
പ്രഭാവതി ദേവി
പ്രഭാവതി ദേവി (1906-15 ഏപ്രിൽ 1973) ബീഹാറിലെ സ്വാതന്ത്ര്യസമരത്തിന്റെ മുൻനിരയിലായിരുന്നു. മുമ്പ് ശ്രീനഗറിലായിരുന്ന ഇപ്പോൾ ബീഹാറിലെ സിവൻ ജില്ലയിൽ പ്രമുഖ കുടുംബത്തിൽ ബ്രജ്കിഷോർ പ്രസാദ്, ഫൂൽ ദേവി എന്നിവരുടെ മകളായി ജനിച്ചു. ബീഹാറിലെ ആദ്യത്തെ കോൺഗ്രസ് നേതാവായിരുന്ന ബ്രജ്കിഷോർ പ്രസാദ് ഗാന്ധിയനായിരുന്നു. സ്വാതന്ത്ര്യ സമരത്തിന് സ്വയം സന്നദ്ധമായി നിയമനിർമ്മാണം നടത്തുകയായിരുന്നു അദ്ദേഹം. പ്രഭാവതി 1920 ഒക്ടോബറിൽ ജയപ്രകാശ് നാരായണനെ വിവാഹം കഴിച്ചു.
അവരുടെ വിവാഹത്തിനു ശേഷം ജയപ്രകാശ് നാരായണൻ അമേരിക്കൻ ഐക്യനാടിലേക്കു പോയി. ആദ്യം കാലിഫോർണിയയിൽ ശാസ്ത്രത്തെ പറ്റി പഠനം നടത്തി. എന്നാൽ വിസ്കോൺസിൻ യൂണിവേഴ്സിറ്റിയിൽ മാർക്സിസം പഠിക്കാൻ ചേർന്നു. ഗാന്ധിയുടെ ആശ്രമത്തിലേക്ക് താമസം മാറിയപ്പോൾ കസ്തൂർബാ ഗാന്ധിയ്ക്ക് സ്വന്തം മകളായി അവർ സ്വയം സമർപ്പിച്ചു. കമല നെഹ്രുവുമായി വളരെ അടുത്ത ബന്ധം കെട്ടിപ്പടുക്കുകയും അവരുടെ വിശ്വസ്തയാകുകയും ചെയ്തു. പല അവസരങ്ങളിലും ഗോളിലും അവർ സമയം ചെലവഴിച്ചു.
കമലാ നെഹ്റു അവർക്ക് വ്യക്തിപരമായി കത്തുകളെഴുതി. അവരുടെ ഭർത്താവിന്റെ മരണശേഷം പല കത്തുകളും ഇന്ദിരാഗാന്ധിക്ക് തിരികെ നൽകിയിരുന്നു. നാരായണനും ഭാര്യയും അവസാന വർഷങ്ങളിൽ ചെലവഴിച്ച കദം കുവാൻ പാറ്റ്നയിലെ വീടിന്റെ ഭിത്തിയിൽ ഒരാൾ തൂങ്ങിമരിച്ചിരുന്നു.
അവലംബം
വർഗ്ഗം:ബീഹാറിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1906-ൽ ജനിച്ചവർ വർഗ്ഗം:1973-ൽ മരിച്ചവർ
ചെങ്ങാലിപ്രാവ്
ചെങ്ങാലിപ്രാവിന്റെനിംഗ്ലീഷിലെ പേര് Oriental turtle dove എന്നും rufous turtle dove എന്നുമാണ്. ശാസ്ത്രീയ നാമം Streptopelia orientalis എന്നുമാണ്.
ദർബാർ (ചലച്ചിത്രം)
എ.ആർ. മുരുകദാസ് സംവിധാനം ചെയ്ത്    2020-ൽ പുറത്തിറങ്ങിയ ഒരു തമിഴ് ചലച്ചിത്രമാണ് ദർബാർ. ലൈക്ക പ്രൊഡക്ഷൻസ് നിർമ്മിച്ച ഈ ചിത്രത്തിൽ രജിനികാന്ത്, നയൻതാര എന്നിവരാണ് കേന്ദ്ര കഥാപാത്രങ്ങളെ അവതരിപ്പിക്കുന്നത്.
രജനികാന്തും നയൻതാരയും കേന്ദ്ര കഥാപാത്രങ്ങളെ അവതരിപ്പിക്കുന്ന ആദ്യത്തെ ചലച്ചിത്രമാണ് ദർബാർ. എന്നിരുന്നാലും ചന്ദ്രമുഖി, ശിവാജി, കുസേലൻ, കഥാനായുഡു എന്നീ ചലച്ചിത്രങ്ങളിലും ഇരുവരും ഒരുമിച്ച് അഭിനയിച്ചിട്ടുണ്ട്.
ചിത്രത്തിന്റെ സംഗീത സംവിധാനം നിർവ്വഹിക്കുന്നത് അനിരുദ്ധ് രവിചന്ദറും ഛായാഗ്രാഹണം നിർവ്വഹിക്കുന്നത് സന്തോഷ് ശിവനുമാണ്. ശ്രീകർ പ്രസാദാണ് ചിത്ര സംയോജകനായി പ്രവർത്തിക്കുന്നത്.
ദർബാർ എന്ന ചിത്രത്തിൽ രജിനികാന്ത് ഒരു പോലീസ് ഉദ്യോഗസ്ഥന്റെ കഥാപാത്രത്തെയാണ് അവതരിപ്പിക്കുന്നത്. ഇതിനു മുൻപ് മൂൺട്രു മുഖം, പാണ്ഡ്യൻ, ജരഫ്താർ, കൊടി പറക്കുതു എന്നീ ചലച്ചിത്രങ്ങളിലും രജിനികാന്ത് പോലീസ് ഉദ്യോഗസ്ഥനായി അഭിനയിച്ചിട്ടുണ്ട്.
2019 ഏപ്രിൽ 10ാം തീയതി ഈ ചലച്ചിത്രത്തിന്റെ ചിത്രീകരണം ആരംഭിച്ചു. ചിത്രത്തിന്റെ ഫസ്റ്റ് ലുക്ക് പോസ്റ്റർ 2019 ഏപ്രിൽ 9 - ന് ഔദ്യോഗികമായി റിലീസ് ചെയ്തു.
2020 ജനുവരി 9ാം തീയതി പൊങ്കൽ ദിനത്തോടനുബന്ധിച്ച് "ദർബാർ" റിലീസ് ചെയ്തു.
സിലിവാങ്കി രാജാവ്
1482 മുതൽ 1521 വരെ പടിഞ്ഞാറൻ ജാവയിലെ പജാജരൻ രാജ്യത്തിന്റെ ഭരണാധികാരിയായിരുന്നു സിലിവാങ്കി രാജാവ്. ഒരു വിദഗ്ദ്ധനായ സൈനിക നേതാവായിരുന്ന സിലിവാങ്കി സുന്ദ രാജകുടുംബത്തിലെ അംഗവും ജയബായ രാജാവിന്റെയും ട്രിബുവാന തുംഗ ദേവിയുടെയും മകനായിരുന്നു. അദ്ദേഹത്തിന്റെ ഭരണത്തിൻ കീഴിൽ, പജാജരൻ രാജ്യം തെക്കുകിഴക്കൻ ഏഷ്യയിലെ ഏറ്റവും ശക്തമായ സാമ്രാജ്യങ്ങളിലൊന്നായി മാറി. കലയുടെ മികച്ച രക്ഷാധികാരി കൂടിയായിരുന്ന അദ്ദേഹം ജാവനീസ് സംസ്കാരത്തിന്റെയും കലയുടെയും വികസനം പ്രോത്സാഹിപ്പിക്കുന്നതിന് സഹായിച്ചു. സിലിവാംഗി രാജാവ് വളരെ ജനപ്രിയനായ ഒരു ഭരണാധികാരിയായിരുന്നു. അദ്ദേഹത്തിന്റെ ആളുകൾ അദ്ദേഹത്തെ സ്നേഹിക്കുകയും ചെയ്തു. 1521-ൽ അദ്ദേഹത്തിന്റെ സ്വന്തം സഹോദരൻ രാജകുമാരൻ ജയെങ് റെസ്മി അദ്ദേഹത്തെ വധിച്ചു.
പന്തുൻ സുന്ദ വാമൊഴി പാരമ്പര്യം, നാടോടിക്കഥകൾ, കഥകൾ എന്നിവയിലെ ഒരു ജനപ്രിയ കഥാപാത്രമാണ് അദ്ദേഹം, അദ്ദേഹത്തിന്റെ ഭരണത്തെ സുന്ദനീസ് ജനതയുടെ മഹത്തായ കാലഘട്ടമായി വിവരിക്കുന്നു. പാരമ്പര്യമനുസരിച്ച് അദ്ദേഹം തന്റെ രാജ്യത്തിന് മഹത്വവും സമൃദ്ധിയും കൊണ്ടുവന്നു.
സുന്ദനീസ് വാമൊഴി പാരമ്പര്യത്തിൽ യുഗമോ ചരിത്രപരമായ കാലഘട്ടങ്ങളോ പരിഗണിക്കാതെ സുന്ദയിലെ മഹാനായ രാജാവിനെ "കിംഗ് സിലിവാങ്കി" എന്ന് തിരിച്ചറിയുന്നതിനാൽ സിലിവാംഗി രാജാവിന്റെ കഥാപാത്രം അർദ്ധ പുരാണമാണ്. സിലിവാങ്കി രാജാവിന്റെ ഇതിഹാസത്തിൽ പ്രതിനിധീകരിക്കുന്ന കൃത്യമായ ചരിത്ര സ്വഭാവം തിരിച്ചറിയാൻ പ്രയാസമാണ്. തൽഫലമായി, ഈ രാജാവിന്റെ കഥ സുന്ദനീസ് ദേവന്മാരുടെ പുരാണ കാലഘട്ടം മുതൽ സുന്ദയുടെ രാജ്യത്ത് ഇസ്‌ലാമിന്റെ ആവിർഭാവവും രാജ്യത്തിന്റെ പതനവും വരെ വ്യാപിക്കുകയും വളരെ വ്യത്യസ്തമാവുകയും ചെയ്തു.
സിലിവാംഗി രാജാവിന്റെ ഇതിഹാസത്തെ പ്രചോദിപ്പിച്ച യഥാർത്ഥ കഥാപാത്രമായി നിരവധി ചരിത്രപരമായ സുന്ദനീസ് രാജാക്കന്മാർ നിർദ്ദേശിക്കപ്പെടുന്നു. ഏറ്റവും പ്രചാരമുള്ള വ്യാഖ്യാനം സിലിവാംഗി രാജാവിനെ ശ്രീ ബഡുഗ മഹാരാജാവുമായി ബന്ധിപ്പിക്കുന്നു (1482-1521 ഭരിച്ചിരുന്നതായി പറയപ്പെടുന്നു). മറ്റൊരു നിർദ്ദേശം, സിലിവാംഗി രാജാവിന്റെ ഇതിഹാസം ഒരുപക്ഷേ നിസ്കല വാസ്തു കാങ്കനയുടെ ചരിത്രത്തിൽ നിന്ന് പ്രചോദനം ഉൾക്കൊണ്ടിരിക്കാം (1371-1475 104 വർഷം ഭരിച്ചതായി പറയപ്പെടുന്നു).
പദോൽപ്പത്തി
വാങ്കി രാജാവിന്റെ പിൻഗാമി എന്നർത്ഥം വരുന്ന സിലി വാംഗിയുടെ സുന്ദനീസ് വാക്കുകളിൽ നിന്നാണ് സിലിവാംഗി ഉരുത്തിരിഞ്ഞതെന്ന് ഒരു ഭാഷാശാസ്ത്ര സിദ്ധാന്തം സൂചിപ്പിക്കുന്നു.
കിഡുങ് സുന്ദയും കാരിതാ പരഹ്യാംഗനും പറയുന്നതനുസരിച്ച്, എഡി 1357-ൽ ബുബാത്ത് യുദ്ധത്തിൽ മജാപഹിതിൽ വച്ച് മരിച്ച സുന്ദ രാജാവായ വാങ്കി രാജാവ് ലിംഗ ബുവാന എന്ന രാജാവാണ്. മജാപഹിത് രാജാവായ ഹയാം വുരുക്, ലിംഗ ബുവാന രാജാവിന്റെ മകളായ ദ്യഹ് പിതലോക സിത്രരസ്മിയെ വിവാഹം കഴിക്കാൻ ഉദ്ദേശിച്ചിരുന്നു. സുന്ദ രാജകുടുംബം രാജകുമാരിയെ ഹയാം വുരുക്കിന് വിവാഹം കഴിക്കാൻ മജാപഹിതിലെത്തി. എന്നിരുന്നാലും, മജാപഹിത് സാമ്രാജ്യത്തിന്റെ പ്രധാനമന്ത്രിയായ ഗജ മാഡ, സുന്ദയെ മജാപഹിതിന് സമർപ്പിക്കാൻ ആവശ്യപ്പെടാനുള്ള അവസരമായി ഈ പരിപാടിയെ കണ്ടു. സുന്ദയുടെ കീഴടങ്ങലിന്റെ അടയാളമായി രാജകുമാരിയെ മജാപഹിതിലെ രാജ്ഞിയായി കണക്കാക്കാതെ വെപ്പാട്ടിയായി മാത്രം പരിഗണിക്കണമെന്ന് അദ്ദേഹം ആവശ്യപ്പെട്ടു.
ഗജ മാഡയുടെ അപമാനത്തിൽ രോഷാകുലരായ സുന്ദ രാജകുടുംബം തങ്ങളുടെ ബഹുമാനം സംരക്ഷിക്കുന്നതിനായി അതിശക്തമായ മജാപഹിത് സൈന്യത്തോട് മരണം വരെ പോരാടി. തന്റെ രാജ്യത്തിന്റെ ബഹുമാനം സംരക്ഷിക്കുന്നതിനുള്ള വീരകൃത്യത്തിന്റെ ഫലമായി അദ്ദേഹത്തിന്റെ മരണശേഷം, രാജാവായ ലിംഗ ബുവാനയെ രാജാവ് വാംഗി (സുഗന്ധമുള്ള രാജാവ്) എന്ന് നാമകരണം ചെയ്തു.
അതേ മഹത്വമുള്ള അദ്ദേഹത്തിന്റെ പിൻഗാമികളെ സിലിഹ്വാംഗി (വാങ്കിയുടെ പിൻഗാമി) എന്ന് വിളിച്ചിരുന്നു. വാങ്കി രാജാവിന്റെ (പ്രെബു മഹാരാജ) ഭരണത്തിനുശേഷം, സുന്ദ രാജ്യം തുടർച്ചയായി ഏഴ് പിൻഗാമി രാജാക്കന്മാരെ കണ്ടു. സാങ്കേതികമായി അവരെല്ലാവരും വാങ്കിയുടെ (സിലിഹ്വാംഗി) പിൻഗാമികളായി കണക്കാക്കപ്പെടുന്നു.
ശീർഷകം മാറ്റുന്നത് എന്നർത്ഥമുള്ള അസിലിഹ് വെവാംഗി എന്ന സുന്ദനീസ് പദത്തിൽ നിന്നാണ് സിലിവാങ്കി ഉരുത്തിരിഞ്ഞതെന്നാണ് മറ്റ് ചില ചരിത്രകാരന്മാരുടെ അഭിപ്രായം.
അവലംബം
വർഗ്ഗം:ഏഷ്യൻ നാടോടിക്കഥകൾ വർഗ്ഗം:രാജാക്കന്മാർ
ഒബ്ജക്ടീവ്-സി
സി പ്രോഗ്രാമിങ് ഭാഷയിലേക്ക് സ്മോൾടോക്ക് രീതി മെസ്സേജിംഗ് ചേർക്കുന്ന പൊതു ഉദ്ദേശ ഒബ്ജക്റ്റ് ഓറിയെന്റഡ് പ്രോഗ്രാമിങ് ഭാഷയാണ് ഒബ്ജക്റ്റീവ്-സി. മാക് ഒഎസ്, ഐ.ഒ.എസ്. ഓപ്പറേറ്റിങ്ങ് സിസ്റ്റങ്ങൾക്ക് ആപ്പിൾ പിന്തുണയ്ക്കുന്ന പ്രധാന പ്രോഗ്രാമിങ് ഭാഷ ആയിരുന്നു, അവരുടെ ആപ്ലിക്കേഷൻ പ്രോഗ്രാമിങ് ഇന്റർഫേസുകളും (എപിഐ) കൊക്കോയും കൊക്കോ ടച്ചും ഉപയോഗിച്ചിരുന്നു, സ്വിഫ്റ്റ് അവതരിപ്പിക്കുന്നതുവരെ. പ്രോഗ്രാമിങ് ഭാഷയായ ഒബ്ജക്റ്റീവ്-സി യഥാർത്ഥത്തിൽ 1980 കളുടെ തുടക്കത്തിലാണ് വികസിപ്പിച്ചത്. നെക്സ്റ്റ് (NeXT) വേണ്ടി ഉപയോഗിക്കുന്ന പ്രധാന ഭാഷയായി നെക്സ്റ്റ്സ്റ്റെപ്പ് (NeXTSTEP)ഓപ്പറേറ്റിങ് സിസ്റ്റത്തിനായി ഉപയോഗിച്ചു, മാക്ഒഎസ്, ഐഒഎസ് തുടങ്ങിയവ ഇതിൽ നിന്നും സ്വീകരിച്ചു. കൊക്കോ അല്ലെങ്കിൽ കൊക്കോ ടച്ച് ലൈബ്രറികൾ ഉപയോഗിക്കാത്ത പോർട്ടബിൾ ഒബ്ജക്റ്റീവ്-സി പ്രോഗ്രാമുകൾ അല്ലെങ്കിൽ മറ്റ് സിസ്റ്റങ്ങൾക്കു് പോർട്ട് ചെയ്തതിനു അല്ലെങ്കിൽ ലഭ്യമാക്കുന്ന ഭാഗങ്ങൾ ഉപയോഗിക്കുന്നവയ്ക്കു് പുറമേ, ഗ്നു കമ്പൈലർ ശേഖരം (ജിസിസി) അല്ലെങ്കിൽ ക്ലാങ് പിന്തുണയ്ക്കുന്ന ഏത് സിസ്റ്റത്തിനും വേണ്ടി തയ്യാറാക്കാംഒബ്ജക്റ്റീവ്-സി സോഴ്സ് കോഡ് 'ഇംപ്ലിമെൻറ്റ്' പ്രോഗ്രാം ഫയലുകൾ സാധാരണയായി .m ഫയൽനാമം വിപുലീകരണങ്ങൾ ഉണ്ട്, ഒബ്ജക്റ്റീവ്-സി 'ഹെഡ്ഡർ / ഇൻറർഫേസ്' ഫയലുകൾ സി ഹെഡർ ഫയലുകളെപ്പോലെ തന്നെ .h വിപുലീകരണങ്ങൾ ഉണ്ട്. .mm ഫയൽ എക്സ്റ്റെൻഷൻ ഉപയോഗിച്ച് ഒബ്ജക്റ്റീവ്-സി++ ഫയലുകൾ സൂചിപ്പിക്കപ്പെട്ടിട്ടുണ്ട്
ചരിത്രം
1980 കളുടെ ആരംഭത്തിൽ സ്കോട്ട് സ്റ്റോൺ എന്ന സ്ഥാപനത്തിൽ ബ്രാഡ് കോക്സ്, ടോം ലവ് എന്നിവരാണ് ഒബ്ജക്റ്റീവ്-സി ആദ്യമായി നിർമ്മിച്ചത്. 1981 ൽ ഐടിടി കോർപ്പറേഷന്റെ പ്രോഗ്രാമിങ് ടെക്നോളജി സെന്ററിൽ സ്മോൾടാക്ക് അവതരിപ്പിക്കപ്പെടുമ്പോൾ ഇരുവരുമുണ്ടായിരുന്നു. ഒബ്ജക്റ്റീവ്-സിയുടെ ആദ്യകാല സൃഷ്ടികൾ വീണ്ടും അവതരിപ്പിക്കപ്പെട്ടു. സോഫ്റ്റ്‌വേർ ഡിസൈനിലും പ്രോഗ്രാമിങ്ങിലുമുളള യഥാർഥ റീയുസിബിലിറ്റി(reusability)യുടെ പ്രശ്നങ്ങളാൽ കോക്സ് വിഷമത്തിലായി. ഐടിടിയിൽ(ITT)സിസ്റ്റം ഡെവലപ്പർമാർക്ക് നിർമ്മാണ വികസനത്തിൽ സ്മോൾടാക്ക് പോലൊരു ഭാഷ ഉപയോഗിക്കാനാകുമെന്ന് അദ്ദേഹം മനസ്സിലാക്കി. എന്നിരുന്നാലും, സിയോടൊപ്പമുള്ള ബാക്ക് വേഡ് കോമ്പാറ്റിബിലിറ്റി എന്നിവയും ടോം ലൗവും അദ്ദേഹവും തിരിച്ചറിഞ്ഞു, ഐടിടിയുടെ ടെലികോം എൻജിനീയറിങ് പരിസ്ഥിതിയിൽ വളരെ പ്രധാനപ്പെട്ടതാണ്. സ്മാൾടാക്കിന് ചില കഴിവുകൾ ചേർക്കാൻ കോക്സ് സി ഒരു പ്രീ പ്രൊസസർ എഴുതാൻ തുടങ്ങി. സി ഭാഷക്ക് ഒബ്ജക്റ്റ് ഓറിയെന്റഡ് എക്സ്റ്റൻഷൻ നടപ്പിലാക്കാൻ അദ്ദേഹം പെട്ടെന്നുതന്നെ പ്രവർത്തിച്ചു, ഒബ്ജക്റ്റ് ഓറിയന്റഡ് പ്രീ-കംപൈലറിനായുള്ള "ഒഒപിസി(OOPC)" എന്നു അദ്ദേഹം അതിനെ വിശേഷിപ്പിച്ചു. 1982 ൽ സ്ലാംബർഗർ റിസർച്ചിൽ കരാർ അടിസ്ഥനത്തിൽ ജോലി ലഭിച്ചു. കൂടാതെ സ്മോൾടോക്-80യുടെ ആദ്യത്തെ വാണിജ്യ പകർപ്പ് സ്വന്തമാക്കാനുള്ള അവസരം ലഭിച്ചു. അത് അവരുടെ സ്വന്തം ആശയം വികസിപ്പിക്കുന്നതിന് സഹായിച്ചു.
യഥാർത്ഥ പുരോഗതി വ്യക്തമാക്കാൻ കഴിയുമെന്ന് തെളിയിക്കുന്നതിന്, പരസ്പരം കൈമാറ്റം ചെയ്യാവുന്ന സോഫ്റ്റ്‌വേർ ഘടകങ്ങൾ നിർമ്മിക്കണമെങ്കിൽ നിലവിലുള്ള പ്രയോഗങ്ങളിൽ കുറച്ച് പ്രായോഗിക മാറ്റങ്ങൾ മാത്രമേ ആവശ്യമുള്ളൂ എന്ന് കോക്സ് കാണിച്ചു തന്നു. പ്രത്യേകിച്ചും, വസ്തുക്കൾ ഒരു വഴങ്ങുന്ന രീതിയിൽ ഉള്ള പിന്തുണ ആവശ്യമായിരുന്നു, ഉപയോഗയോഗ്യമായ ലൈബ്രറികൾ വിതരണം ചെയ്തു, കൂടാതെ കോഡ് (കോഡുകൾക്ക് ആവശ്യമുള്ള എന്തെങ്കിലും ഉറവിടങ്ങൾ) ഒരു ക്രോസ്-പ്ലാറ്റ്ഫോം ഫോർമാറ്റിലേക്ക് ഒന്നിച്ചു ചേർക്കാനാവും.
ലൗവും, കോക്സും കൂടി ചേർന്ന് ഒരു പുതിയ സംരംഭം ആരംഭിച്ചു, പ്രൊഡക്റ്റിവിറ്റി പ്രൊഡക്ട്സ് ഇന്റർനാഷണൽ (പിപിഐ), അവരുടെ ഉല്പന്നം വാണിജ്യവത്ക്കരിക്കുന്നതിന് വേണ്ടി ക്ലാസ് ലൈബ്രറികളുമായി കൂട്ടിയോജിപ്പിച്ച ഒരു ഒബ്ജക്റ്റീവ്-സി കമ്പൈലർ നിർമ്മിച്ചു. പരിണാമസംബന്ധിയായ സമീപനത്തോടെ 1986-ൽ, ഒബ്ജക്റ്റ് ഓറിയെന്റഡ് പ്രോഗ്രാമിങ് എന്ന പുസ്തകത്തിൽ, ഒബ്ജക്റ്റീവ്-സിയുടെ പ്രധാന വ്യാഖ്യാനങ്ങൾ പ്രസിദ്ധീകരിച്ചു. ഭാഷയേക്കാളുമധികം പുനരുയുപയോഗത്തിന്റെ പ്രശ്നം കൂടുതൽ ഉണ്ടെന്ന് ചൂണ്ടിക്കാണിച്ചെങ്കിലും, മറ്റ് ഭാഷകൾക്കുള്ള സവിശേഷതകളുമായി ഒബ്ജക്റ്റീവ്-സി പലപ്പോഴും സ്വന്തം സവിശേഷതകൾ താരതമ്യം ചെയ്തു.
നെക്സ്റ്റ് വഴിയുള്ള ജനകീയമാക്കൽ
ജിപിഎല്ലിന്റെ നിബന്ധനകളെ മറികടക്കാൻ നെക്സ്റ്റ് തുടക്കത്തിൽ ഒബ്ജക്റ്റീവ്-സി ഫ്രണ്ട് എൻഡ് വേണമെന്ന് ഉദ്ദേശിച്ചിരുന്നു, കമ്പൈലർ എക്സിക്യൂട്ടബിൾ ലഭ്യമാക്കുന്നതിനായി ജിസിസി ഉപയോഗിച്ചു് ഉപയോക്താവിനെ ഇതു് അനുവദിയ്ക്കുന്നു. റിച്ചാർഡ് സ്റ്റാൾമാൻ ആദ്യം അംഗീകരിച്ചതിനു ശേഷം, ഗ്നുവിന്റെ അഭിഭാഷകരുമായി സ്റ്റാൾമാൻ ചർച്ച നടത്തി, ഒബ്ജക്റ്റീവ്-സി ജിസിസിയുടെ ഭാഗമാക്കുന്നതിന് നെക്സ്റ്റ് അംഗീകരിച്ചു.
ജിസിസിയെ വിപുലപ്പെടുത്തുന്നതിനുള്ള പ്രവർത്തനത്തിന് നേതൃത്വം നൽകിയത് സ്റ്റെപ്പ്സ്റ്റോണിൽ നിന്ന് നെക്സ്റ്റിൽ ചേർന്ന സ്റ്റീവ് നരോഫ് ആണ്. ജിപിഎൽ ലൈസൻസ് നിബന്ധനകൾ അനുസരിച്ച് കമ്പൈലർ മാറ്റങ്ങൾ ലഭ്യമാക്കി, പക്ഷേ റൺടൈം ലൈബ്രറികൾ അല്ല, ഓപ്പൺ സോഴ്സ് വിതരണം ജനങ്ങൾക്ക് ഉപയോഗിക്കാനാവില്ല. അത്തരം റൺടൈം ലൈബ്രറികൾ ഓപ്പൺ സോഴ്സ് ലൈസൻസിന് കീഴിൽ വികസിപ്പിച്ചെടുക്കുന്നതിന് മറ്റ് പാർട്ടികൾക്ക് ഇത് വഴിയൊരുക്കി. പിൽക്കാലത്ത്, ക്ലോങ്ങിലേക്കുള്ള ഒബജക്ടീവ്-സി ഫ്രാൻഡൻഡ് നിർമ്മിച്ചത് ആപ്പിളിൽ ജോലി ചെയ്യുന്ന പ്രധാന ലേഖകൻ ആയിരുന്ന സ്റ്റീവ് നരോഫ് ആണ്.
ഗ്നു സംരംഭം സ്വതന്ത്ര സോഫ്റ്റ്വെയറിൽ പ്രവർത്തിച്ചുതുടങ്ങി, കോക്കോ നടപ്പാക്കുകയും, ഗ്നുസ്റ്റെപ്പ് എന്ന പേര് നൽകുകയും ചെയ്തു, അത് ഓപ്പൺസ്റ്റെപ്പ് സ്റ്റാൻഡേർഡ് അടിസ്ഥാനമാക്കിയുള്ളതാണ്. ഡെന്നീസ് ഗ്ലേറ്റിംഗ് 1992-ൽ ആദ്യത്തെ ഗ്നു ഒബ്ജെക്റ്റീവ്-സി റൺടൈം എഴുതി. 1993 മുതൽ ഉപയോഗത്തിലുള്ള ഗ്നു ഒബ്ജക്റ്റീവ്-സി റൺടൈം, ഡെന്മാർക്കിലെ യൂണിവേഴ്സിറ്റി വിദ്യാർത്ഥിയായ ക്രെസ്റ്റൻ ക്രാബ് തോർപ്പ് വികസിപ്പിച്ചെടുത്തതാണ്. 1993 മുതൽ 1996 വരെ നെക്സ്റ്റിൽ തോർപ് ജോലിചെയ്തു.
ആപ്പിൾ വികസനവും സ്വിഫ്റ്റും
ഡബ്ല്യു ഡബ്ല്യു ഡിസി (WWDC) 2014 ൽ, ആപ്പിൾ ഒരു പുതിയ ഭാഷ അവതരിപ്പിച്ചു, സ്വിഫ്റ്റ്, "സി ഇല്ലാത്ത ഒബ്ജക്ടീവ്- സി" എന്നതാണ് ഈ ഭാഷയുടെ പ്രത്യേകത.
വാക്യഘടന
ഒബ്ജക്റ്റീവ്-സി അതിന്റെ ഒബ്ജക്റ്റ് സിന്റാക്സ് സ്മോൾടോക്കിൽ നിന്നാണ് ഉരുത്തിരിഞ്ഞത്. നോൺ-ഒബ്ജക്റ്റ് ഓറിയന്റഡ് പ്രവർത്തനങ്ങൾക്കുള്ള എല്ലാ വാക്യഘടനകളും (പ്രിമിറ്റീവ് വേരിയബിളുകൾ, പ്രീ-പ്രോസസ്സിംഗ്, എക്സ്പ്രഷനുകൾ, ഫംഗ്ഷൻ ഡിക്ലറേഷനുകൾ, ഫംഗ്ഷൻ കോളുകൾ എന്നിവയുൾപ്പെടെ) സിക്ക് സമാനമാണ്, അതേസമയം, ഒബ്ജക്റ്റ്-ഓറിയന്റഡ് ഫീച്ചറുകൾക്കുള്ള വാക്യഘടന സ്മോൾടോക്ക്-സ്റ്റൈൽ മെസ്സേജിംഗിന്റെ നടപ്പാക്കലാണ്.
എത്യോപ്യയിലെ സ്ത്രീകളുടെ ആരോഗ്യം
എത്യോപ്യയിലെ സ്ത്രീകളുടെ ആരോഗ്യത്തെ പല വിഭാഗങ്ങളായി തിരിക്കാം: പൊതു ആരോഗ്യ സ്ഥിതി, സ്ത്രീകളുടെ അവസ്ഥ, മാതൃ ആരോഗ്യം, എച്ച്ഐവി, ഹാനികരമായ പരമ്പരാഗത ആചാരങ്ങൾ, സ്ത്രീകൾക്കെതിരായ അതിക്രമം എന്നിവ ആയി.
ഒബ്ജക്ടീവ്-സി
മെസേജസ്
ഒബ്ജക്റ്റ്-ഓറിയന്റഡ് പ്രോഗ്രാമിംഗിന്റെ ഒബ്ജക്റ്റീവ്-സി മോഡൽ ഒബ്ജക്റ്റ് ഇൻറ്റസിലേക്ക് സന്ദേശം കൈമാറുന്നതിനെ അടിസ്ഥാനമാക്കിയുള്ളതാണ്. ഒബ്ജക്ടീവ്-സിയിൽ ഒരു മെത്തേഡിനെ വിളിക്കില്ല; പകരം ഒരു സന്ദേശം അയയ്ക്കുന്നു. സി++ ഉപയോഗിക്കുന്ന സിമുല-സ്റ്റൈൽ പ്രോഗ്രാമിംഗ് മോഡലിൽ നിന്ന് വ്യത്യസ്തമാണ് ഇത്.
എത്യോപ്യയിലെ സ്ത്രീകളുടെ ആരോഗ്യം
പശ്ചാത്തലം
എത്യോപ്യ ആഫ്രിക്കയിലെ ഏറ്റവും പഴയ സ്വതന്ത്ര രാജ്യവും ഏറ്റവും ജനസംഖ്യയുള്ള രണ്ടാമത്തെ രാജ്യവുമാണ്. 2007-ലെ സെൻസസിൽ നിന്നുള്ള ഒരു പ്രൊജക്ഷൻ പ്രകാരം, 2015-ൽ (CSA 2015) ആകെ 90 ദശലക്ഷം നിവാസികളുണ്ട്.
എത്യോപ്യയിലെ സ്ത്രീകളുടെ നില
എത്യോപ്യയിൽ, 90 ദശലക്ഷം വരുന്ന മൊത്തം ജനസംഖ്യയുടെ നാലിലൊന്ന് വരും പ്രത്യുൽപാദന പ്രായത്തിലുള്ള സ്ത്രീകൾ. തൊഴിൽ ശക്തിയുടെ 80% കാർഷിക മേഖലയിലാണ് ഏർപ്പെട്ടിരിക്കുന്നത്, 84% രാജ്യത്തിന്റെ ഗ്രാമപ്രദേശങ്ങളിലാണ് താമസിക്കുന്നത്. ദാരിദ്ര്യം ബഹുമുഖമാണ്, അതിന്റെ സ്വാധീനം പുരുഷന്മാരിലും സ്ത്രീകളിലും വ്യത്യസ്തമാണ്. 10 വയസും അതിൽ കൂടുതലുമുള്ള ഗ്രാമീണ സ്ത്രീകളിൽ 43% സാമ്പത്തികമായി സജീവമാണ്, കൂടുതലും കാർഷിക മേഖലയിലാണ്.
മാതൃ ആരോഗ്യം
മാതൃമരണനിരക്ക് കുറയ്ക്കുന്നതിൽ നല്ല പുരോഗതി രേഖപ്പെടുത്തിയിട്ടുണ്ട്, യുഎൻ കണക്കുകൾ പ്രകാരം 1990-ലെ 1400/100000 ജീവനുള്ള ജനനങ്ങളിൽ നിന്ന് 2013 ൽ 420/100,000 ജീവനുള്ള ജനനങ്ങളായി 69% കുറവ്.
രാജ്യത്തിന്റെ വികസനത്തിന് അമ്മയുടെ ക്ഷേമം നിർണായകമാണ്. മാതൃമരണങ്ങളിൽ ഭൂരിഭാഗവും പെരിപാർട്ടം കാലഘട്ടത്തിലാണ് സംഭവിക്കുന്നത്. വൈദഗ്ധ്യമുള്ള ഒരു ആരോഗ്യ പരിരക്ഷാ ദാതാവ് പങ്കെടുക്കുന്ന ഡെലിവറികൾ അമ്മയുടെയും നവജാതശിശുക്കളുടെയും അതിജീവനം മെച്ചപ്പെടുത്തുന്നതായി കാണിച്ചു. എത്യോപ്യനിൽ ഭൂരിഭാഗം ഡെലിവറികളും വീട്ടിലിരുന്ന് നടക്കുന്നു, കൂടാതെ വിദഗ്ധ ദാതാവ് ശ്രദ്ധിക്കാതെയുമാണ്
എത്യോപ്യയിലുടനീളമുള്ള സ്ത്രീകൾക്ക് ഒബ്‌സ്റ്റട്രിക് ഫിസ്റ്റുലകൾ ഒരു പ്രധാന ആരോഗ്യ പ്രശ്‌നമായി തുടരുന്നു. എത്യോപ്യയുടെ സുസ്ഥിര വികസന ആവശ്യകതയായി ഒബ്‌സ്റ്റെട്രിക് ഫിസ്റ്റുലകളുടെ അന്ത്യം നാമകരണം ചെയ്യപ്പെട്ടു, 2030-ലെ നേട്ടം കൈവരിക്കാനുള്ള ഒരു പദ്ധതി നിലവിലുണ്ട്. ആദ്യത്തെ ഗർഭത്തിൻറെ പ്രായം വർദ്ധിപ്പിക്കുന്നതിലൂടെ, ഫിസ്റ്റുലകൾ ഉണ്ടാകുന്നത് പരിമിതപ്പെടുത്തുന്നതിൽ ഒരു പ്രധാന പങ്ക് വഹിക്കുമെന്ന് കണ്ടെത്തിയിട്ടുണ്ട്. ദക്ഷിണേഷ്യയിലും സബ് സഹാറൻ ആഫ്രിക്കയിലുമാണ് ശൈശവ വിവാഹം പ്രബലമായ ഒരു ആചാരം. എത്യോപ്യയിൽ, 18 വയസ്സിന് താഴെയുള്ളവരെ തിരിച്ചറിയുന്ന ശൈശവവിവാഹം 2016-ലെ കണക്കനുസരിച്ച് 40.3 ശതമാനമാണ്. ഈ സമ്പ്രദായത്തിന്റെ വ്യാപനം ലൈംഗിക ദുരുപയോഗം, പങ്കാളി അക്രമം എന്നിവയുമായി സമ്പർക്കം പുലർത്താനുള്ള സാധ്യത വർദ്ധിപ്പിക്കുകയും വിദ്യാഭ്യാസപരവും സാമ്പത്തികവുമായ അവസരങ്ങളിലേക്കുള്ള എക്സ്പോഷർ കുറയ്ക്കുകയും ചെയ്യുന്നു. ഒബ്‌സ്‌റ്റെട്രിക് ഫിസ്റ്റുലയെക്കുറിച്ചുള്ള ആശങ്ക അതിന്റെ വൈദ്യശാസ്‌ത്രപരമായ ഘടകങ്ങളെ കവിയുന്നു, എന്നാൽ ഫിസ്റ്റുലയുള്ളവരെ അതിന്റെ സാമൂഹിക കളങ്കം മൂലം പുറത്താക്കപ്പെടുന്നതും തിരിച്ചറിയുന്നു.
ഫിസ്റ്റുലകളെ കുറിച്ചുള്ള അവബോധമില്ലായ്മയും അവയെ എങ്ങനെ ചികിത്സിക്കണം എന്നതുമാണ് ഒബ്‌സ്റ്റെട്രിക് ഫിസ്റ്റുലകളുടെ പ്രധാന സംഭാവന. വൈദഗ്ധ്യമുള്ള ജനന പരിചാരകരില്ലാത്തത്, മോശം ആരോഗ്യം തേടുന്ന പെരുമാറ്റം, മോശം റഫറൽ സംവിധാനവും ഗതാഗത ശൃംഖലയും, പ്രായവും ശാരീരിക പക്വതയും, അയട്രോജെനിക് ശസ്ത്രക്രിയാ കേടുപാടുകൾ, വിദ്യാഭ്യാസ നില, ലൈംഗിക അതിക്രമം, ദാരിദ്ര്യം, വളരെ അടുത്ത് കുട്ടികളുടെ ജനനം എന്നിവ ഉൾപ്പെടെയുള്ള മറ്റ് അപകട ഘടകങ്ങൾ.
സ്ത്രീകളും എച്ച്.ഐ.വി
എച്ച്ഐവി സെറോ - എത്യോപ്യയിൽ 15-49 വയസ്സിനിടയിലുള്ള മുതിർന്നവരിൽ വ്യാപനം 1.5% [5.5% നഗര, 0.7% ഗ്രാമീണർ] ആയി കണക്കാക്കപ്പെടുന്നു. എന്നിരുന്നാലും, സ്ത്രീകളിലെ വ്യാപനം പുരുഷന്മാരിലെ വ്യാപനത്തേക്കാൾ ഇരട്ടിയാണ്, യഥാക്രമം 1.9%, 1%.
ഹാനികരമായ പരമ്പരാഗത ആചാരങ്ങൾ
എഴുപത്തി നാല് ശതമാനം സ്ത്രീകൾക്ക് എഫ്ജിഎം ഉണ്ടായിരുന്നു, അതിൽ 6% യോനികൾ അടച്ചിരിക്കുന്നു. 8% വിവാഹങ്ങളും നടക്കുന്നത് തട്ടിക്കൊണ്ടുപോകലിലൂടെയാണ്.
സ്ത്രീകൾക്കെതിരായ അതിക്രമം
2004-ൽ അഡിസ് അബാബ സർവകലാശാലയിൽ 600-ലധികം വിദ്യാർത്ഥികളിൽ നടത്തിയ ഒരു പഠനത്തിലൂടെ സ്ഥിരീകരിച്ച വിദ്യാഭ്യാസത്തിന്റെ തൃതീയ തലത്തിൽ, ലൈംഗിക അതിക്രമങ്ങളും ഭയാനകമാംവിധം ഉയർന്നതാണ്. കഴിഞ്ഞ ഒരു വർഷം, 12.7% വിദ്യാർത്ഥികൾ ബലാത്സംഗം അനുഭവിച്ചു, 27.5% വിദ്യാർത്ഥികളും ബലാത്സംഗ ശ്രമത്തിൽ നിന്ന് രക്ഷപ്പെട്ടു.
റഫറൻസുകൾ
വർഗ്ഗം:Pages with unreviewed translations
സുനിതി സോളമൻ
ഇന്ത്യയിൽ ആദ്യമായി എച്ച്.ഐ.വി. വൈറസ് കണ്ടെത്തിയ ഡോക്ടറാണ്‌ സുനിതി സോളമൻ. രാജ്യത്തെ ആദ്യത്തെ എയ്ഡ്‌സ് പരിശോധനാ കേന്ദ്രമായ ചെന്നൈയിലെ വൈ.ആർ. ഗൈറ്റോണ്ടെ സെന്റർ ഫോർ എയ്ഡ്‌സ് റിസർച്ച് ആൻഡ് എജുക്കേഷൻ സ്ഥാപിച്ചതും ഡോ. സുനിതിയാണ്.
വൈറസ് കണ്ടെത്തൽ
എൺപതുകളിൽ വിദേശ പ്രസിദ്ധീകരണങ്ങളിൽ എയ്ഡ്‌സുമായി ബന്ധപ്പെട്ട ലേഖനങ്ങൾ വരുന്ന കാലത്താണ് സുനിതി ഇന്ത്യയിലും എയ്ഡ്സ് വൈറസിന്റെ സാന്നിധ്യം കണ്ടെത്തിയത്.1986ലാണ് രാജ്യത്തെ ആരോഗ്യമേഖലയിലെ സുപ്രധാനമായ കണ്ടെത്തൽ ഡോ. സുനിതി സോളമനിലൂടെ പുറത്തുവന്നത്. മൈലാപ്പൂരിലെ ആറ് ലൈംഗിക തൊഴിലാളികളുടെ രക്തസാമ്പിളിന്റെ പരിശോധനയിലാണ് സുനിതി രാജ്യത്തെ ഞെട്ടിച്ച കണ്ടെത്തൽ നടത്തിയത്. എച്ച്.ഐ.വി. വൈറസിന്റെ സാന്നിധ്യം തിരിച്ചറിഞ്ഞ രക്തസാമ്പിളുകൾ വെല്ലൂർ മെഡിക്കൽ കോളേജിലേക്ക് അയച്ചാണ് സ്ഥരീകരിച്ചത്. അക്കാലത്ത് എലിസ ടെസ്റ്റിനുള്ള സൗകര്യം ഇവിടെ മാത്രമായിരുന്നു ഉണ്ടായിരുന്നത് .പിന്നീടിത് അമേരിക്കയിലെ മെരിലൻഡിലെ ജോൺ ഹോപ്കിൻസ് യൂണിവേഴ്‌സിറ്റിയിലും അയച്ച് പരിശോധന നടത്തി..രണ്ടിടത്തും ഫലം പോസിറ്റീവായിരുന്നു.ഡോ. സുനീതിയുടെ കണ്ടെത്തൽ ഞെട്ടലോടെയാണ് രാജ്യം ശ്രവിച്ചത്. എയ്ഡ്‌സ് വൈറസ് കണ്ടെത്തിയ വിവരത്തെക്കുറിച്ച് തമിഴ്‌നാട് നിയമസഭയിൽ പ്രഖ്യാപനം നടത്തുക വരെ ഉണ്ടായിരുന്നു.ഇതിനെ തുടർന്ന് എച്ച്.ഐ.വി ബാധയെ പറ്റി നിരവധി പഠനങ്ങളും ഗവേഷണങ്ങളുമാണ് രാജ്യത്തുണ്ടായത്.അന്ന് മദ്രാസ് മെഡിക്കൽ കോളേജിലും ഗവ. ജനറൽ ഹോസ്പിറ്റലിലും മൈക്രോബയോളജി പ്രൊഫസറായി സേവനമനുഷ്ഠിക്കുകയായിരുന്ന ഡോ. സുനിതി രാജ്യത്തെ ഞെട്ടിച്ച കണ്ടെത്തൽ നടത്തിയത്.
തുടർ പ്രവർത്തനങ്ങൾ
ഡോക്ടർമാർ എയ്ഡ്‌സ് രോഗികളെ പരിശോധിക്കാൻ വിമുഖത കാട്ടിയ കാലത്ത് യാതൊരു ഭയവും കൂടാതെ അവരിലേയ്ക്ക് ഇറങ്ങിച്ചെല്ലാൻ ഡോ. സുനിതി മടിച്ചില്ല. മൂന്ന് പതിറ്റാണ്ടുകാലം യാതൊരു ഭയവുമില്ലാതെ അവർ എയ്ഡ്‌സ് രോഗികളെ ചികിത്സിച്ചും ബോധവത്കരിച്ചും കഴിഞ്ഞു.
ഇതിന് പുറമെ ആളുകൾക്ക് സ്വയം പരിശോധന നടത്താനും കൗൺസലിങ് നടത്താനുമുള്ള കേന്ദ്രങ്ങളും ആരംഭിച്ചു.ഇന്റർനാഷണൽ എയ്ഡ്‌സ് വാക്‌സിൻ ഇനിഷ്യേറ്റീവ്-ഇന്ത്യയുടെ ഉപദേശക സമിതിയംഗം, പുണെ നാഷണൽ എയ്ഡ്‌സ് റിസർച്ച് ഇൻസ്റ്റിറ്റിയൂട്ട് സയന്റഫിക് കമ്മിറ്റിയംഗം, ഇന്ത്യൻ കൗൺസിൽ ഫോർ മെഡിക്കൽ റിസർച്ചിന്റെ മൈക്രോബിസൈഡ്‌സ് കമ്മിറ്റിയുടെ സ്ഥിരാംഗം, ഏഷ്യാ ഡാറ്റ സേഫ്റ്റി മോണിറ്ററിങ് ബോർഡംഗം എന്നീ നിലകളിലും പ്രവർത്തിച്ചു.
കുടുംബം
ഭർത്താവ്: പരേതനായ ഡോ. സോളമൻ വിക്ടർ. മകൻ ഡോ. സുനിൽ സോളമൻ.
വൺ ലൈഫ് ഈസ് നോട്ട് ഇനഫ്
മുൻകേന്ദ്രമന്ത്രി നട്‌വർ സിങ്ങിന്റെ ആത്മകഥയാണ് വൺ ലൈഫ് ഈസ് നോട്ട് ഇനഫ്. 2014 ൽ പ്രസിദ്ധീകരിച്ച ഈ ഗ്രന്ഥം അതിലെ വിവാദ പരാമർശങ്ങളാൽ ശ്രദ്ധേയമായിരുന്നു. ഗാന്ധികുടുംബത്തെ നിശിതമായി വിമർശിക്കുന്ന ഈ ഗ്രന്ഥം നാല് ദിവസങ്ങൾ കൊണ്ട് 50000 കോപ്പികളുടെ ഓർഡറാണ് നേടിയത്.
പാംലിക്കോ
പാംലിക്കോ (കൂടാതെ പാംപ്ടികോവ്, പോമോയിക്ക്, പോമിയോക്ക് എന്നിങ്ങനെയും അറിയപ്പെടുന്നു) വടക്കൻ കരോലിനയിലെ അമേരിക്കൻ ഇന്ത്യക്കാരായിരുന്നു. പാംലിക്കോ അല്ലെങ്കിൽ കരോലിന അൽഗോൺക്വിയൻ എന്നുകൂടി അറിയപ്പെടുന്ന അൽഗോൺക്വിയൻ ഭാഷയാണ് അവർ സംസാരിച്ചിരുന്നത്.
സുനിതി സോളമൻ
ബഹുമതികൾ
സുനിതി സോളമൻ നിരവധി പുരസ്‌കാരങ്ങളും നേടിയിട്ടുണ്ട്.മദർ തെരേസ മെമോറിയൽ അവാർഡ് ഫോർ എജ്യൂകേഷൻ ആൻഡ് ഹ്യൂമാനിറ്റേറിയൻ സർവീസസ് അടക്കം നിരവധി അംഗീകാരങ്ങളും അവരെ തേടിയെത്തി. എച്ച്.ഐ.വി മേഖലയിലെ പ്രവർത്തനത്തിന് തമിഴ്നാട് സർക്കാർ അവരെ ആദരിച്ചു.
മരണം
2015 ജൂലൈ 28നു ചെന്നൈയിൽ 75ം വയസ്സിൽ അന്തരിച്ചു.
അവലംബം
വർഗ്ഗം:വൈദ്യശാസ്ത്രജ്ഞർ വർഗ്ഗം:ജൂലൈ 28-ന് മരിച്ചവർ വർഗ്ഗം:2015-ൽ മരിച്ചവർ വർഗ്ഗം:1940-ൽ ജനിച്ചവർ
വൺ ലൈഫ് ഈസ് നോട്ട് ഇനഫ്
വിവാദ പരാമർശങ്ങൾ
ഉരുക്ക് വനിതയായ ഇന്ദിരാ ഗാന്ധിയെക്കുറിച്ച് മറ്റൊരാളും ആരാധന കലർന്ന രീതിയിൽ ഒരൂ ഓർമ്മകുറിപ്പ് എഴുതിയിട്ടുണ്ടാവില്ല.
പുറം കണ്ണികൾ
വർഗ്ഗം:2014-ൽ ഇറങ്ങിയ പുസ്തകങ്ങൾ വർഗ്ഗം:വിവാദങ്ങൾ വർഗ്ഗം:വിവാദ പുസ്തകങ്ങൾ വർഗ്ഗം:ആത്മകഥകൾ
താപചാലകത
പദാർത്ഥങ്ങൾക്ക് താപത്തെ ചാലനം ചെയ്യാനുള്ള കഴിവിനെയാണ് താപചാലകത (Thermal conductivity) എന്നു പറയുന്നത്. (മിക്കവാറും k, λ, κ എന്നീ അക്ഷരങ്ങളാലാണ് ഇതിനെ കുറിക്കുന്നത്). താപചാലകത്തിന്റെ ഫൊറിയർ നിയമമനുസരിച്ചാണ് പ്രധാനമായും ഇതിനെ അളക്കുന്നത്. താപചാലകത ഒരു ടെൻസർ ഗുണമാണ്.
താപചാലകത കുറഞ്ഞ പദാർത്ഥങ്ങളിൽ പതുക്കെയും കൂടിയപദാർത്ഥങ്ങളിൽ വേഗത്തിലും ആയിരിക്കും താപം കൈമാറ്റം ചെയ്യപ്പെടുക. താപത്തെ വേഗം നീക്കം ചെയ്യേണ്ടുന്ന ഇടങ്ങളിൽ ഉയർന്ന താപചാലകതയുള്ള പദാർഥങ്ങളും താപം നഷ്ടപ്പെടാതെ നോക്ക്ക്കേണ്ടുന്ന ഇടങ്ങളിൽ കുറഞ്ഞ താപചാലകതയുള്ള വസ്തുക്കളുമാണ് ഉപയോഗിക്കുന്നത്. താപചാലകത താപത്തെ ആശ്രയിക്കാം. താപചാലകതയുടെ വിപരീതമാണ് താപരോധനം.(thermal resistivity).
പരീക്ഷണ വിലകൾ
ലഘുചിത്രം|550x550ബിന്ദു|Experimental values of thermal conductivity.
കാന്തികമണ്ഡലം
The influence of magnetic fields on thermal conductivity is known as the Righi-Leduc effect.
Convection
ലഘുചിത്രം|Exhaust system components with ceramic coatings having a low thermal conductivity reduce heating of nearby sensitive components
Simple kinetic picture
വലത്ത്‌|ലഘുചിത്രം|Gas atoms moving randomly through a surface.
അവലംബം
കുറിപ്പുകൾ
വില്യം പീറ്റർ ബ്ലാറ്റി
വില്യം പീറ്റർ ബ്ലാറ്റി (ജീവിതകാലം : ജനുവരി 7, 1928 - ജനുവരി 12, 2017) ഒരു അമേരിക്കൻ എഴുത്തുകാരനും സിനിമാ നിർമ്മാതാവുമായിരുന്നു. അദ്ദേഹം തന്റെ 1971 ലെ എക്സോർസിസ്റ്റ് എന്ന നോവലിന്റേയും അതിന്റെ ചലിച്ചിത്രാവിഷകരണത്തിലെ അക്കാഡമി പുരസ്കാരം നേടിയ തിരക്കഥ യിലൂടെയുമാണ് കൂടുതൽ പ്രശസ്തമായിരുന്നത്. എക്സോർസിസ്റ്റ് III എന്ന ഇതിന്റെ അനുബന്ധ നോവൽ അദ്ദേഹം എഴുതുകയും സിനിമ സംവിധാനം നിർവ്വഹിക്കുകയും ചെയ്തു. എക്സോർസിസ്റ്റിന്റെ വിജയത്തിനുശേഷം, അദ്ദേഹം തന്റെ മുൻ നോവലായിരുന്ന 'ട്വിങ്കിൾ, ട്വിങ്കിൾ, കില്ലർ കെയ്ൻ!' (1960) എന്ന മുൻകാല നോവലിനെ ആസ്പദമാക്കി 'ദ നയൻത് കോൺഫിഗറേഷൻ' എന്ന പേരിൽ ഒരു പുതിയ നോവൽ 1978 ൽ പ്രസിദ്ധീകരിച്ചു. രണ്ടു വർഷത്തിനു ശേഷം ബ്ലാറ്റി ഈ നോവലിനെ അതേ പേരിൽ ഒരു സിനിമയായി പരിവർത്തനം ചെയ്യുകയും 1981 ൽ മികച്ച തിരക്കഥാകൃത്തിനുള്ള ഗോൾഡൻ ഗ്ലോബ് പുരസ്കാരം കരസ്ഥമാക്കുകയും എൽസ്‍വേർ (2009), ഡിമിറ്റർ (2010), ക്രേസി (2010) എന്നീ നോവലുകളാണ് അദ്ദേഹത്തിന്റെ ശ്രദ്ധേയമായ രചനകളിൽ ചിലത്.
അവലംബം
വർഗ്ഗം:അമേരിക്കൻ ചലച്ചിത്രസംവിധായകർ
ജങ്കൂക്ക്
ജിയോൺ ജങ്-കൂക്ക് അദ്ദേഹത്തിന്റെ സ്റ്റെയ്ജ് നാമമായ ജങ്കൂക്ക് എന്ന പേരിൽ അറിയപ്പെടുന്ന ദക്ഷിണ കൊറിയൻ ഗായകനും ഗാനരചയിതാവും ആണ്. ബി.ടി.എസ്.ലെ ഏറ്റവും പ്രായം കുറഞ്ഞ അംഗമാണ്.
പേനക്കണ്ടൽ
റൈസോഫൊറേസിയ കുടുംബത്തിൽ ഉൾപ്പെടുന്ന 10 മീറ്റർ വരെ ഉയരമുള്ള ഒരു ചെറിയ കണ്ടൽ മരമാണ് പേനക്കണ്ടൽ. സമുദ്രതീരങ്ങളിലെ കണ്ടൽ ചതുപ്പുകളിൽ ഇവ ധാരാളമായി കാണപ്പെടുന്നു. ഇതിന്റെ പുറംതൊലി പരുക്കനും, ചുവപ്പുകലർന്ന തവിട്ട് നിറവുമാണ്. ഈ വൃക്ഷത്തിന്റെ തായ്‌ത്തടിയിൽ നിന്നും ചെറിയ ഊന്ന് വേരുകൾ പുറപ്പെടുന്നു. മഞ്ഞകലർന്ന വെള്ളനിറlത്തിലുള്ള പൂക്കൾ പിന്നീട് പിങ്കും തവിട്ടും നിറമായി മാറുന്നു. പുഷ്പദളങ്ങൾ ദൃഢവും മെലിഞ്ഞ് നീണ്ടതും അഗ്രം കൂർത്തതുമാണ്. കതിർ രൂപത്തിലുള്ള കായ്കൾ പാകമാകുമ്പോൾ താഴെ വീഴുകയും ചെളിയിലോ മണ്ണിലോ തറഞ്ഞുനിൽക്കുകയും അതിവേഗം വേരുകളെ മുളപ്പിക്കുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
മുസ്ലിം വിവാഹമോചന നിയമം (ഇന്ത്യ)
മുസ്ലിം വനിതകൾക്ക്  വിവാഹ മോചനം ലഭിക്കുന്നതിനായുള്ള സാഹചര്യങ്ങളും അതിനു കോടതിയെ സമീപിക്കാമെന്നും  മറ്റും വ്യവസ്ഥ  ചെയ്ത് കൊണ്ട് കേന്ദ്ര സർക്കാർ പാസ്സാക്കിയ നിയമമാണ് 1939 ലെ'മുസ്ലിം വിവാഹ മോചന നിയമം.(Dissolution of Muslim Marriage Act, 1939'). ജമ്മു കാശ്മീർ ഒഴികെയുള്ള എല്ലാ സംസ്ഥാനങ്ങൾക്കും ഈ നിയമം ബാധകമാണ്. .
വിവാഹ മോചനം ഇസ്ലാമിൽ
ഇസ്ലാമികവീക്ഷണത്തിൽ ദമ്പതികൾ ഒരുതരത്തിലും ഒത്തുപോകാൻ കഴിയില്ല എന്ന സന്ദർഭത്തിൽ ഉപാധികളോടെ അനുവദിക്കപ്പെട്ട ഒന്നാണ് വിവാഹമോചനം. അനുവദനീയ കാര്യങ്ങളിൽ അല്ലാഹുവിനു ഏറ്റവും കോപിഷ്ടമായ കാര്യമാണത്രെ വിവാഹമോചനം. . എന്നാൽ ഇന്ന് മുസ്ലിം സമുദായത്തിൽ നടക്കുന്ന ബഹുഭൂരിഭാഗം വിവാഹമോചനങ്ങളും ഖുർആൻ അനുശാസിച്ച രൂപത്തിലല്ല നടക്കുന്നത്. മുസ്ലിം വ്യക്തി നിയമത്തിൽ വ്യത്യസ്ത രീതിയിലുള്ള വിവാഹമോചനത്തെപറ്റി പ്രതിപാദിക്കുന്നുണ്ട്. . ത്വലാഖ് -Talaq ( ഭർത്താവ് ഏകപക്ഷീയമായി ബന്ധം അവസാനിപ്പിക്കുന്നത്), ഇല - Ila-( ഭാര്യയുമായി ലൈംഗിക ബന്ധമുണ്ടാവില്ല എന്ന് പ്രതിജ്ഞയെടുക്കുകയും തുടർന്ന് നാല് മാസത്തിലധികമായി ഭാര്യയുമായി ബന്ധം പുലർത്താതിരിക്കുകയും ചെയ്യുമ്പോൾ), സിഹാർ-Zihar (ഭർത്താവ് ഭാര്യയെ വിവാഹബന്ധം നിഷിദ്ധമാക്കിയ ബന്ധുക്കളുമായി താരതമ്യം ചെയ്തു കൊണ്ടുള്ളത്), ലിയാൻ -Lian (ഭാര്യയ്ക്കെതിരെ വ്യാജ വ്യഭിചാര ആരോപണമോ ദുർനടപ്പോ ആരോപിച്ചാൽ ഭാര്യയ്ക്ക് കിട്ടുന്ന വിവാഹമോചനാവകാശം), ഖുൽഅ്-Khul'a (ഭർത്താവിന്റെ സമ്മതത്തോടെ ഭാര്യ നഷ്ടം നൽകിക്കൊണ്ടുള്ളത്), മുബാറാത്ത്- Mubarat (ഉഭയ സമ്മത പ്രകാരമുള്ളത്) തുടങ്ങിയവ വ്യത്യസ്തരീതികളിലുള്ള വിവാഹമോചനങ്ങളാണ്. ഇതിൽ ഏറ്റവും കൂടുതൽ വിവാഹമോചനം നടക്കുന്നത് മുസ്ലിം ഭർത്താവിനു കൊടുത്ത എകപക്ഷീയമായ ത്വലാഖിലൂടെയാണ്. കേരളത്തിൽ മുസ്ലിം സ്ത്രീകൾ ചില പ്രത്യേക സാഹചര്യങ്ങളിൽ ഏകപക്ഷീയമായി ബന്ധം അവസാനിപ്പിക്കുന്നതിനായി പത്രപരസ്സ്യത്തിലൂടെയും മറ്റും ഫസ്ഖ് എന്ന സമ്പ്രദായം ഉപയോഗിച്ചു വരുന്നതായി കാണപ്പെടുന്നുണ്ട്. ഇതിനു ഇന്ത്യയിൽ നിയമസാധുത ഇല്ല. എന്നാൽ മുസ്ലിം സ്ത്രീക്ക് വിവാഹമോചനം കിട്ടുവാൻ മുസ്ലിം വിവാഹമോചന നിയമപ്രകാരം കുടുംബ കോടതികളെ സമീപിക്കേണ്ടതായുണ്ട്. അല്ലാതെയുള്ള വിവാഹമോചനം നിയമപരമായി നിലനിൽക്കുന്നതല്ല. എന്നാൽ ഇപ്പോൾ ഇന്ത്യയിൽ മുസ്ലിം ഭർത്താവിനു കോടതിയെ സമീപിക്കാതെതന്നെ വിവാഹ മോചനം നടത്താവുന്നതാണ്. ഇതിന് ഒരു തവണ തലാഖ് ചൊല്ലിയാൽ മതി. പക്ഷേ 2 തവണ വേണം, ഇടവിട്ട് മൂന്ന് എന്നും മറ്റും അഭിഭാഷകര് തെറ്റിദ്ധാരണയും ആശയകുഴപ്പവും ഉണ്ടാക്കുന്നുണ്ട്. പലരും മുത്തലാക്ക്ചൊല്ലുന്നതും ഇത് കൊണ്ടാണ്. ഖുർആൻ പ്രകാരം ഒരു പ്രാവശ്യം ചൊല്ലിയാൽ തന്നെ അത് തലാഖ് ആണ്. മുസ്ലിം വ്യക്തി നിയമ പ്രകാരം തലാഖ് പറഞ്ഞാൽ ബന്ധം വേർപെടത്താൻ പ്രത്യേക കോടതി ഉത്തരവ് ആവശ്യമില്ല. തലാഖ് ചൊല്ലിയാൽ പിന്നെ അവർ ഭാര്യാ ഭർത്താവ് അല്ലാതായി. കോടതിയിൽ നിന്നുള്ള സ്യൂട്ട്, വക്കീൽ നോട്ടീസ് എന്നിവയുടെ ഉപയോഗം മുസ്ലിം വ്യക്തി നിയമ പ്രകാരം അനാവശ്യമാണ്. കാരണം തലാഖ്ചൊല്ലാൻ സ്ത്രീയുടെ അനുവാദം വേണ്ട. തെ ളിവ് എന്ന നിലയിൽ രണ്ട് സാക്ഷികൾ വേണെങ്കിലും രജിസ്റർ postal ആയി ചൊല്ലിയാൽ സാക്ഷികളുടെ ആവശ്യമില്ല. തലാക്ക് പള്ളിയിൽ അറിയിക്കണം എന്ന് നിർബന്ധമില്ല. പള്ളി സർട്ടിഫിക്കറ്റും ആവശ്യമില്ല. തലാക്ക് ചൊല്ലിയിട്ടും സ്ത്രീ ഒഴിഞ്ഞുലെങ്കിൽ പുലീസിന് ഒഴിപ്പിക്കേണ്ട കടമ ഉണ്ട്. ഇതിന് പ്രത്യേക സിവിൽ സൂട്ടോ വിവാഹമേചന  ഉത്തരവോ വേpണ്ട. കാരണം തലാക്ക് എന്നത് നിയമപരമായി വാ ലീഡ് ആണ് .1//books.google.co.in/books?id=i56XQGIS9skC&pg=PA37&lpg=PA37&dq=muslim+husband+can+pronounce+talaq+without+going+to+court&source=bl&ots=M5arWZq9Y_&sig=n8lhgF7Cjcb-iNwVUuEuk1D Muslim women problems and prospects, by zakia A Siddiqi & Anwar Jahan Zube.
മുസ്ലിം സ്ത്രീക്ക് വിവാഹ മോചനം അനുവദിക്കാവുന്ന കാരണങ്ങൾ
മുസ്ലീം വിവാഹമോചിതരുടെ അവകാശ സംരക്ഷണ നിയമം 1986 ലെ വിവാഹമുക്തകളായ മുസ്ലീം വനിതകളുടെ അവകാശ സംരക്ഷണത്തിനുള്ള നിയമ പ്രകാരം  ഇദ്ദ ആചരിക്കുന്ന കാലത്ത് ന്യായയുക്തമായ രീതിയിൽ ചെലവ് ലഭിക്കുന്നത്തിന് വിവാഹമോചിതരായ സ്ത്രീകൾക്ക് അവകാശമുണ്ട് .ഗർഭാവസ്തയിലാണ് തലാക്ക് ചൊല്ലുന്നതെങ്കിൽ കുട്ടിയുടെ കുട്ടിയുടെ ജനനം മുതൽ 5 വർഷക്കാലം സംരക്ഷണ ചെലവ് നൽകണം'ഓഹരി നൽകാന്നുണ്ടങ്കിൽ അതും നൽകണം' വിവാഹ സമയത്തും അതിന്നു ശേഷവും അവർക്ക് ലഭിച്ചിട്ടുള്ള സമ്മാനങ്ങളും സ്വത്തുകശക്കും അർഹതയുണ്ട് ഇതുകൂടാതെ മറ്റൊരു വിവാഹം വരെയോ ,മരണം വരെയോ ജീവിക്കേണ്ടതിലേക്ക് ജീവനാശവും കണക്കാക്കി നൽകണം വേറേ വിവാഹം ചെയ്യാതെ കഴിയുന്ന വിവാഹമോചിതയായ മുസ്ലീം സ്ത്രീക്ക് സ്വന്തമായി ചെലവ് കഴിയാൻ മാർഗ്ഗമില്ലങ്കിൽ സംരക്ഷണത്തിന്നയി ബന്ധുക്കളെ സമീപിക്കുവാനും അതുമല്ലങ്കിൽ വഖഫ് ബോർഡിനെ സമീപിക്കുവാനും അവകാശമുണ്ട് .മുസ്ലീം സ്ത്രീകൾ വിവാഹമോചനത്തിനായി അതതു ജില്ലയിടെ കുടുംബകോടതിയിലാണ് സമീപിക്കേണ്ടത് .മുസ്ലീം വ്യക്തിനിയമപ്രകാരം ചിന്തകാല സംരക്ഷണ ചിലവിനായി സിവിൽ കോടതിയെയും സമീപിക്കാം വിവാഹമോചിതരുടെ അവകാശ സംരക്ഷണ നിയമനുസരിച്ച് കിട്ടേണ്ട ആനുകൂല്യങ്ങൾക്ക് ഒന്നാം ക്ലാസ്സ് മജിസ്ട്രേറ്റ് കോടതിയെയാണ് സമീപിക്കേണ്ടത്.ഇസ്ലാമീക നിയമപ്രകാരം ദാമ്പത്യ .ബ്ധം പുനസ്ഥാപിക്കാൻ പുന:സ്ഥാപിക്കാൻ കുടുംബകോടതിയെ സമീപിക്കാം ==ഇതും കാണുക==
ബാരൺ ഹര
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബാരൺ ഹര. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബാരൺ ഹര സ്ഥിതിചെയ്യുന്നത്. ബാരൺ ഹര വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബാരൺ ഹര ൽ 297 വീടുകൾ ഉണ്ട്. ആകെ ജനസംഖ്യ 1462 ആണ്. ഇതിൽ 748 പുരുഷന്മാരും 714 സ്ത്രീകളും ഉൾപ്പെടുന്നു. ബാരൺ ഹര ലെ സാക്ഷരതാ നിരക്ക് 68.19 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബാരൺ ഹര ലെ 6 വയസ്സിനു താഴെയുള്ള കുട്ടികളുടെ എണ്ണം 192 ആണ്. ഇത് ബാരൺ ഹര ലെ ആകെ ജനസംഖ്യയുടെ 13.13 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 566 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 427 പുരുഷന്മാരും 139 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 78.62 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 32.33 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബാരൺ ഹര ലെ 686 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ലെന്നെർട്ട് ഹെൽസിംഗ്
പോൾ ലെന്നെർട്ട് ഹെൽസിംഗ് (ജൂൺ 5, 1919 - നവംബർ 25, 2015) ഒരു സ്വീഡിഷ് എഴുത്തുകാരനും പരിഭാഷകനുമായിരുന്നു. കുട്ടികളുടെ എഴുത്തുകാരൻ എന്ന നിലയിലുള്ള അദ്ദേഹത്തിന്റെ തുടർച്ചയായ സംഭാവനകൾക്ക് 2010-ൽ കുട്ടികളുടെ പുസ്തകങ്ങളുടെ സ്രഷ്ടാക്കൾക്ക് ഏറ്റവും കൂടുതൽ അംഗീകാരം ലഭിക്കുന്ന രണ്ടു വർഷത്തിലൊരിക്കൽ വരുന്ന ഇന്റർനാഷണൽ ഹാൻസ് ക്രിസ്റ്റ്യൻ ആൻഡേഴ്സൺ അവാർഡ് ലിസ്റ്റിൽ ഹെൽസിംഗ് ഒരു ഫൈനലിസ്റ്റ് ആയിരുന്നു,
ബാഹ്യ ലിങ്കുകൾ
വർഗ്ഗം:1919-ൽ ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:സ്വീഡിഷ് ബാലകഥാകൃത്തുകൾ
സി.ബി. ചന്ദ്രബാബു
സി.പി.ഐ.(എം) ആലപ്പുഴ ജില്ലാ സെക്രട്ടറിയും സംസ്ഥാനകമ്മറ്റി അംഗവുമാണ് '''സി.ബി. ചന്ദ്രബാബു'''. പതിനാറാം ലോകസഭയിലേക്ക് ആലപ്പുഴയിൽ നിന്ന് എൽ.ഡി.എഫ് സ്ഥാനാർത്ഥിയായി മത്സരിക്കുന്നു.
ജീവിതരേഖ
ആലപ്പുഴ അരൂർ ചെമ്പകപ്പറമ്പിൽ പരേതനായ ബാലചന്ദ്രന്റെയും ലീലാമണിയുടെയും മൂത്ത മകനാണ്. അടിയന്തരാവസ്ഥക്കാലത്ത് ദേശാഭിമാനി സ്റ്റഡി സർക്കിളിലൂടെ പൊതുരംഗത്തെത്തി. കെ.എസ്.വൈ.എഫിന്റെയും ഡി.വൈ.എഫ്.ഐ.യുടെയും നേതൃനിരയിൽ പ്രവർത്തിച്ചു. ഡി.വൈ.എഫ്.ഐ ആലപ്പുഴ ജില്ലാ പ്രസിഡന്റും സംസ്ഥാന ട്രഷററുമായി. 88 മുതൽ കേന്ദ്ര നിർവാഹക സമിതി അംഗമായും പ്രവർത്തിച്ചു. 2000 -05ൽ അരൂർ പഞ്ചായത്ത് അംഗമായിരുന്നു. 2009ൽ സി.പി.ഐ.എം ആലപ്പുഴ ജില്ലാ സെക്രട്ടറിയും സംസ്ഥാന കമ്മിറ്റി അംഗവുമായി. സി.ഐ.ടി.യു ജില്ലാ ജോയിന്റ് സെക്രട്ടറി, സംസ്ഥാനകമ്മിറ്റി അംഗം, ഇൻഡസ്ട്രിയൽ എംപ്ലോയീസ് യൂണിയൻ സെക്രട്ടറി, ജില്ലാ ലോറി ട്രാൻസ്പോർട്ട് ഡ്രൈവേഴ്സ് ആൻഡ് ക്ലീനേഴ്സ് സെക്രട്ടറി, ആലപ്പുഴ ജില്ലാ കൺസ്ട്രക്ഷൻ വർക്കേഴ്സ് യൂണിയൻ സെക്രട്ടറി എന്നീ നിലകളിലും പ്രവർത്തിക്കുന്നു. സംസ്ഥാന സഹകരണബാങ്ക് ഡയറക്ടർ ബോർഡ് അംഗമായിരുന്നു.
പൊട്ടൻ ചെങ്ങാലി
പൊട്ടൻ ചെങ്ങാലി ഇംഗ്ലീഷിൽ Eurasian collared dove എന്നോ collared dove എന്നോ അറിയുന്നു. ശാസ്ത്രീയ നാമം Streptopelia decaocto എന്നുമാണ്.
രൂപവിവരണം
ഇടത്തരം വലിപ്പമുള്ള പ്രാവാണ്. മരപ്രാവിനേക്കാൾ ചെറുതാണ്. അമലപ്രാവിന്റെ വലിപ്പമുണ്ട്. ശരാശരി 32 സെ.മീ. കൊക്കു മുതൽ വാലിന്റെ അറ്റം വരെ നീളമുണ്ട്. ചിറകിന്റെ രണ്ടറ്റങ്ങൾ തമ്മിൽ 47-55 സെ,മീ, നീളമുണ്ട്. മങ്ങിയ ചാര നിറമോ പിങ്കു കലർന്ന ചാര നിറമോ ആണ് ശരീരം മുഴുവൻ. മുകൾ വശം അടിവശത്തിനേക്കാൾ ഇരുണ്ടതാണ്. പിൻ കഴുത്തിന്റെ അടി വശത്ത് വെളുത്ത നിറവും അതിനോട് ചേർന്ന് കറുത്ത പട്ടയുമുണ്ട്. അകലെ നിന്നുള്ള കാഴ്ചയിൽ കണ്ണിന് കറുപ്പു നിറം തോന്നുമെങ്കിലും ചുവപ്പു നിറമാണ്. കണ്ണിനു ചുറ്റും തൂവലില്ലാതെ ത്വക് കാണാം.